title: Hikipaja

text: Vaikka hikipajojen työolot ja palkat näyttävät länsimaisesta näkökulmasta huonoilta, ne ovat parannus siihen, mitä maissa oli tarjolla ilman niitä. Muutenhan työntekijät eivät hakeutuisi noihin töihin (ja jopa maksaisi pimeää lisää saadakseen näitä haluttuja työpaikkoja). Hikipajojen vaihtoehtoja työntekijöille olisivat omavaraisviljely ja muut äärimmäisen raskaat työt, prostituutio, roskanpoiminta tai nälkiintyminen työttömänä. Tämä johtuu työn matalasta tuottavuudesta köyhimmissä maissa, palkkaa ja työoloja ei voi nostaa työn arvoa korkeammalle. Ilman läntistä osaamista, teknologiaa ja konekantaa työntekijän on vaikeaa tuottaa sellaista, mistä asiakkaat olisivat valmiit maksamaan enemmän.


title: Hikipaja

text: Jos hikipajojen työllistämismahdollisuuksia rajoitetaan, tuloksena voi olla nälkiintyminen. Kun Yhdysvalloissa esiteltiin Child Labour Deterrence Act, arviolta 50 000 lasta erotettiin Bangladeshissa töistään vaatetusteollisuudessa, ja moni heistä joutui turvautumaan töihin kuten kivenmurskaus, katuammatit ja prostituutio. Unicefin tutkimus "Maailman lasten tila" vuonna 1997 totesi vaihtoehtoiset työt vaateteollisuutta vaarallisemmiksi ja riistävämmiksi.


title: Hikipaja

text: Vastustajat sanovat, että työläiset usein eivät ansaitse tarpeeksi ostaakseen valmistamiaan tuotteita. Tällöin he vertaavat kehitysmaan palkkoja teollisuusmaan hinta- ja varallisuustasoon.


title: Hikipaja

text: Tietokirjailija Johan Norberg on todennut ironisesti:


title: Hikipaja

text: "Hikipajojen vastustajat sanovat, ettei pitäisi ostaa Vietnamin kaltaisista maista, koska niiden työolot ovat vääränlaisia. He sanovat: "Te olette liian köyhiä käymään kauppaa kanssamme. - - Me emme osta tuotteitanne ennen kuin olette yhtä rikkaita kuin me." Tämä on täysin väärin. Nämä maat eivät rikastu, elleivät ne saa viedä tuotteitaan."


title: Hikipaja

text: Penn & Teller haastattelivat Wal-Mart-jaksossaan taloustieteen professori Benjamin Powellia, jonka mukaan hikipajatyyppiset työt kehitysmaissa ovat usein huomattava parannus vaihtoehtoisiin töihin nähden (mm. maatalous) ja muistuttaa, että Yhdysvallatkin oli aikanaan samassa hikipajojen kehitysvaiheessa.


title: Hikipaja

text: Artikkelissaan Niken hikipajasta Vietnamissa Johan Norberg kirjoitti: "Kun puhun tehtaalla nuorelle vietnamilaiselle naiselle, Tsi-Chille, palkka ei ole se, josta hän on kaikkein onnellisin. Toki hän tienaa viisi kertaa enemmän kuin ennen, enemmän kuin aviomiehensä, ja hän voi nyt kustantaa laajennuksen taloonsa. Mutta kaikkein arvokkain asia on, hän sanoo, että hänen ei tarvitse enää työskennellä ulkona maatilalla - - Maataloustyö tarkoittaa 10–14 tunnin työpäiviä polttavassa auringossa tai rankkasateessa - - Kaikkein sinnikkäimmät väitteet, joita Nike kuulee työntekijöiltään, on vaatimus laajentaa tehtaita, niin että työntekijöiden sukulaisetkin saisivat sieltä töitä."


title: Hikipaja

text: "Christian Science Monitor" -lehti kirjoitti vuonna 2005: "Esimerkiksi Hondurasissa, jossa oli tunnettu Kathy Lee Gifford -hikipajaskandaali, keskivertovaatetustyöntekijä ansaitsee 13,10 dollaria päivässä, kun 44 % maan väestöstä elää alle 2 dollarilla päivässä - - Kambodžassa, Haitissa, Nicaraguassa ja Hondurasissa hikipajayritysten palkat ovat keskimäärin yli kaksinkertaisia maiden keskituloihin nähden."


title: Hikipaja

text: 1990-luvulla on dokumentoitu kolme tapausta, joissa hikipajoja vastustavat aktivistit ovat tahattomista lisänneet lapsiprostituutiota köyhissä maissa:


title: Hikipaja

text: 19.10.2008 AP raportoi Kiinan kansalaisten valittavan, miten Yhdysvaltojen talouskriisi sai heidät menettämään työnsä hikipajoissa. Eräs heistä, Wang Wenming, totesi: "Tämä Amerikan finanssikriisi tappaa meidät. Se vie jo ruoan suustamme."


title: Hikipaja

text: Vuonna 2000 Naomi Klein toi esiin hikipajat globalisaatiokriittisessä teoksessaan "No Logo". Kirja sättii brändipainotteista kulutuskulttuuria kuvaamalla suuryritysten toimintaa. Nämä yritykset ovat myös yleensä syyllistyneet työntekijöiden riistoon hikipajoissaan maailman köyhimmissä maissa tavoitteenaan aina suuremmat tuotot, Klein kirjoittaa. Hän arvosteli Nike-yhtiötä kirjassaan niin paljon, että siitä tuli yksi ensimmäisistä julkaisuista, joka sai vastauksen suoraan itse yhtiöltä..


title: Hikipaja

text: Ammattiyhdistysliikkeen ja kansalaisjärjestöjen PlayFair2008-kampanjaverkoston mukaan tilanteen parantumisesta huolimatta hikipajojen työntekijöillä ei edelleenkään ole vapaata järjestäytymis- ja neuvotteluoikeutta, heidän palkkansa ei riitä elämiseen, pätkätyöt ovat yleistyneet ja tehtaat saatetaan sulkea yllättäen.


title: Hikipaja

text: Vaikka monet työpaikat ovat olleet ahtaita, vaarallisia, matalapalkkaisia ja ilman työsuhdeturvaa, kaikki työpaikat eivät kuitenkaan alun perin olleet hikipajoja. Hikipajat saivat alkunsa 1830–1850 -luvuilla verkatehtaissa, joissa aliurakoitsijaa kutsuttiin "hiostajaksi". "Hiostusjärjestelmäksi" kutsuttiin aliurakointia, jossa palkkaus määräytyi tuotetun tavaramäärän mukaan. Termiä käyttivät järjestelmän kriitikot kuten Charles Kingsley. Aliurakoitsija saattoi palkata toisen aliurakoitsijan pienemmällä palkalla, jolloin itse työn tekijälle maksettava palkka jäi lopulta mitättömän pieneksi. Niinpä lopullisen työn tekijäksi jäivät hätää kärsivät naiset ja lapset "nälkäpalkalla". Työturvallisuus oli olematonta. Vammautuneet tai sairaat työntekijät korvattiin pian toisilla.


title: Hikipaja

text: 1800-luvun lopulla hikipajat houkuttelivat maaseudun köyhälistöä ja siirtolaisia kaupunkeihin. Näin kasvoivat Lontoon East London ja New Yorkin Lower East Side verkatehdasalueet. Hikipajat herättivät vastustusta, ja ammattiyhdistysväki kutsui niitä ahtaiksi, huonosti ilmastoiduiksi, palovaarallisiksi ja tauteja levittäviä rottia viliseviksi loukoiksi. Vuonna 1910 perustettiin International Ladies' Garment Workers' Union työolosuhteiden parantamiseksi.


title: Hikipaja

text: Verkatehtaiden hikipajoista saivat alkunsa niin ammattiyhdistysliike kuin työturvallisuuslaki ja työlainsäädäntö. Hikipaja alkoi sanomalehdistössä tarkoittaa työpaikkaa, jonka olosuhteet olivat ala-arvoiset. Etenkin Jacob Riisin valokuvat teoksessa "How the Other Half Lives" ja Upton Sinclairin kirja "The Jungle" (suom. 'Viidakko') nostivat Hikipajojen olosuhteet suuren yleisön ja poliitikkojen tietoisuuteen.


title: Hikipaja

text: Lopullisen kolauksen hikipajojen huonoon maineen yleisön silmissä aiheutti verkatehtaiden tulipalo New Yorkissa 1911. Vaikka talouskasvusta seurannut työntekijän parempi tuottavuus ja neuvotteluasema, tai toisaalta vähimmäispalkka, työlainsäädäntö, paloturvallisuus ja oikeuslaitos hävittivät hikipajat länsimaista, ne eivät kuitenkaan kokonaan kadonneet. Nykyään hikipajat yhdistetään kolmannen maailman tehdastyöhön.


title: Hikipaja

text: Yhdysvaltain hallitus (Government Accountability Office) totesi raportissaan vuodelta 1994, että maassa on tuhansia "hikipajoja". Hikipaja tarkoitti raportissa "työnantajaa, joka rikkoo useampaa kuin yhtä työlakia koskien minimipalkkaa, työaikaa, lapsityötä, työturvallisuutta, työterveyttä, tukia tai yrityksen rekisteröintiä. Useimmat teollisuusyritykset kehitysmaissa ovat tämän määritelmän mukaisesti kuin hikipajoja.


title: Hikipaja

text: Hikipajoihin liittyy usein myös ihmiskauppa, kun työläisiä huijataan väärin lupauksin tai velkasitein. Laittomia siirtolaisia, kouluttamattomia köyhiä ja lapsityövoimaa on helppo painostaa ja uhkailla viranomaisilla. Koska ympäristö- ja työsuojelulainsäädäntö on puutteellista, työtapaturmat ovat yleisempiä kuin lännessä. Joskus jopa vankilat naamioidaan hikipajoiksi.


title: Hikipaja

text: Hikipajojen ongelmia on vaikea korjata. Kehitysmaat kuten Intia, Kiina, Vietnam, Bangladesh ja Honduras houkuttelevat tuotantoa lännestä hikipajoihinsa. Prosessi, jossa tuotanto siirtyy länsimaista kehitysmaihin on nimeltään maapalloistuminen, mutta sitä kutsutaan myös neoliberalismiksi, johon kuuluu vapaa markkinatalous. Toisaalta kehitysmaissa lännestä tulleet "hikipajat" ovat parannus verrattuna keskimääräisiin aiempiin työpaikkoihin sekä työoloiltaan että palkkatasoltaan


title: Hikipaja

text: Tulokuilu maailman rikkaimpien ja köyhempien maiden välillä kasvaa. Suhde rikkaimman ja köyhimmän viidenneksen välillä oli 74:1 vuonna 1997, 60:1 vuonna 1990 ja 30:1 vuonna 1960. 1820 se oli 3:1, 1870 7:1 ja 1930 11:1 Kuten oheinen kuvaaja osoittaa, se johtuu köyhyyden lisääntymisestä hikipajattomissa kehitysmaissa, kun taas hikipajamaissa köyhien määrä on vähentynyt huomattavasti.


title: Dustin Milligan

text: Dustin Milligan (s. 28. heinäkuuta 1985, Yellowknife, Luoteisterritoriot, Kanada) on kanadalainen näyttelijä. Hänet tunnetaan parhaiten roolistaan Ethan Wardina nuorten sarjassa 90210.


title: Dustin Milligan

text: Dustin on näytellyt myös elokuvassa Pahan sanansaattaja.


title: Puma (rynnäkköpanssarivaunu)

text: Puma on saksalainen rynnäkköpanssarivaunu. Sarjatuotanto on käynnissä ja sen on tarkoitus korvata vanhemmat saksalaiset Marder-rynnäkköpanssarivaunut vuosien 2010–2020 aikana. Vaunut valmistaa PSM Projekt System Management joka on saksalaisten Krauss-Maffei Wegmannin ja Rheinmetall Landsystemen yhteisyritys. Puma on yksi vahvimmin panssaroiduista jalkaväen taisteluajoneuvoista, säilyttäen silti kohtuullisen teho/painosuhteen. Vaunun kuljetuskapasiteetti on 3+6 miestä varusteineen. Vaunu painaa 31,5 tonnia, lisäpanssaroituna se kohoaa 43 tonniin.


title: Puma (rynnäkköpanssarivaunu)

text: Vaunun pääaseena on Rheinmetallin 30 mm MK30-2 konetykki, apuaseena 5,56 mm MG43 konekivääri sekä Spike LR -panssarintorjuntaohjukset. Konetykin ampumaetäisyys on enimmillään 3 000 metriä, ohjusten kantama yltää 4 000 metriin.


title: Puma (rynnäkköpanssarivaunu)

text: Vaunun moottori on MTU V10 892 diesel joka tuottaa 800 kW tehon. Teho/painosuhde on 25,4 kW/tonni. Moottoriteho on huomattavasti suurempi kuin monissa muissa nykyaikaisissa rynnäkköpanssarivaunuissa. Vaunun toimintasäde täydellä polttoainetäytöllä on 600 km ja se voi saavuttaa 70 km/h huippunopeuden.


title: Hatari

text: Hatari on yhdysvaltalainen elokuva vuodelta 1962. Sen ohjasi Howard Hawks, ja pääosassa nähtiin John Wayne. Elokuva kuvattiin Tansaniassa Ngorongoron kraatterissa. Se kertoo maailman eri puolilta kokoontuneesta metsästysseurueesta, joka pyydystää eläimiä ja myy ne eläintarhoihin. Henry Mancinin melodia "Pienten norsujen marssi" (Baby Elephant Walk) tuli tunnetuksi tästä elokuvasta.


title: Eurovision laulukilpailu 2010

text: Eurovision laulukilpailu 2010 oli järjestyksessään 55. Eurovision laulukilpailu, joka järjestettiin 25.–29. toukokuuta 2010. Eurovision laulukilpailu järjestettiin Norjassa kolmatta kertaa, aiemmin vuosina 1986 ja 1996. Kilpailun voitti Saksaa edustanut Lena Meyer-Landrut kappaleella Satellite. Kyseessä oli Saksan toinen viisuvoitto, maa voitti edellisen kerran 28 vuotta sitten vuonna 1982.


title: Eurovision laulukilpailu 2010

text: Alun perin kisat piti järjestää 18.–22. toukokuuta, mutta päiviä jouduttiin siirtämään jalkapallon mestarien liigan finaalin vuoksi. Eurovision laulukilpailu järjestettiin perinteiseen tapaan Norjassa maan edellisen vuoden voiton perusteella. Norja ilmoitti jo ennen vuoden 2009 finaalia varanneensa vuoden 2010 kilpailuareenan, joka 3. heinäkuuta varmistettiin Telenor Arenaksi Oslon naapurikaupungissa Bærumissa.


title: Eurovision laulukilpailu 2010

text: Molemmista 17 maan semifinaaleista pääsi jatkoon kymmenen maata. Lisäksi semifinaaleissa otettiin käyttöön 50–50-sääntö, jonka mukaan kunkin maan saamista pisteistä puolet määräytyy yleisöäänestyksen ja puolet asiantuntijaraadin äänestyksen perusteella. Vuoden 2010 Euroviisuista vetäytyivät , , ja .


title: Eurovision laulukilpailu 2010

text: Moldovan "Run Away" -kappaleen saksofonisoolosta tuli Internet-ilmiö.


title: Eurovision laulukilpailu 2010

text: Viisufinaalissa Espanjan edustaja Daniel Diges esiintyi kahdesti – ensin omalla vuorollaan toisena esiintyjänä ja tämän jälkeen vielä uudestaan viimeisenä. Syynä oli Jimmy Jump -niminen häirikkö, joka ponnahti lavalle kesken ensimmäisen esityksen.


title: Eurovision laulukilpailu 2010

text:
Ranska, Saksa ja Espanja äänestivät tässä semifinaalissa.
Norja ja Iso-Britannia äänestivät tässä semifinaalissa.
Suora finaalipaikka kilpailussa oli Isolla-Britannialla, Ranskalla, Saksalla ja Espanjalla kilpailun neljänä suurimpana rahoittajamaana sekä Norjalla järjestäjämaana.


title: Eurovision laulukilpailu 2010

text: Maat antoivat pisteensä finaalissa seuraavassa järjestyksessä:


title: Kanstantsin Siutsou

text: Kanstantsin Siutsou (, s. 9. elokuuta 1982 Homel, Valko-Venäjän SNT, Neuvostoliitto) on valkovenäläinen maantiepyöräilijä, joka on kilpaillut ammattilaisena vuodesta 2001. Hän on kilpaillut myös ratapyöräilyssä saavuttaen alle 23-vuotiaiden sarjassa EM-hopeaa pisteajossa Valenciassa 2003.


title: Kanstantsin Siutsou

text: Siutsou voitti alle 23-vuotiaiden maantieajon maailmanmestaruuden Veronassa 2004 runsaan minuutin erolla Thomas Dekkeriin. Vuoden 2009 Italian ympäriajossa hän voitti kahdeksannen osuuden 15 kilometrin sooloajon jälkeen.


title: Kanstantsin Siutsou

text: Kansainvälinen pyöräilyliitto kertoi syyskuussa 2018 Siutsoun jääneen kiinni EPO-hormonin käytöstä kilpailun ulkopuolisessa testissä 31. heinäkuuta 2018. Hänet asetettiin väliaikaiseen kilpailukieltoon.


title: Fairytale

text: ”Fairytale” on norjalaisen viulisti-laulajan Alexander Rybakin kappale, joka voitti vuoden 2009 Eurovision laulukilpailun Moskovassa, Venäjällä. Rybak sävelsi ja sanoitti kappaleen itse. ”Fairytale” julkaistiin tammikuussa 2009 ensin singlenä ja toukokuun lopussa Rybakin debyyttialbumilla "Fairytales".


title: Fairytale

text: Kappale valittiin Norjan euroviisuedustajaksi Norjan Melodi Grand Prix’ssa 21. helmikuuta kilpailujen historian suurimmalla äänivyöryllä. Kappale kisasi 18 muuta kappaletta vastaan Eurovision laulukilpailun semifinaalissa 14. toukokuuta 2009, josta se selvitti tiensä finaaliin. Laulukilpailun finaalissa 16. toukokuuta 2009 kappale esiintyi numerolla 20 ja voitti sen 387 pisteellä, mikä oli kisojen historian ennätys. Edellinen ennätys 292 pistettä oli Suomen Lordin "Hard Rock Hallelujahin" voittopisteet vuodelta 2006. Kyseessä oli samalla ensimmäinen kerta, kun jokin kappale sai yli kolmesataa pistettä. Eurovision laulukilpailujen voitto oli Norjalle kolmas. Rybak esitti kappaleen myös vuoden 2010 Euroviisujen finaalin aloitusnumerona Oslossa.


title: Fairytale

text: Euroviisu-esityksen taustatanssijat Sigbjørn Rua, Torkjell Lunde Børsheim ja Hallgrim Hansegård ovat norjalaisesta tanssiryhmästä nimeltä "Frikar". Taustalaulajien (Jorunn Hauge ja Karianne Kjærnes) päällä olivat pitkät vaaleanpunaiset mekot, jotka oli suunnitellut norjalainen vaatesuunnittelija Leila Hafzi.


title: Fairytale

text: Norjalainen media raportoi, että ”Fairytale” kertoo Rybakin ex-tyttöystävästä Ingrid Berg Mehusista, johon Rybak tutustui Barratt Due Musikkinstitutt -koulussa Oslossa.


title: Fairytale

text: Norjan karsinnassa, Melodi Grand Prix 2009:ssä, Rybakin kappale "Fairytale" voitti yhteensä 747 888 äänellä, joka on suurin voitto koko kilpailun historiassa. Kappale sai yli 600 000 ääntä enemmän kuin toiseksi tullut, mikä teki Rybakin karsintavoitosta selvimmän koko Melodi Grand Prixin historiassa.


title: Fairytale

text: Vuoden 2009 Eurovision laulukilpailussa, Moskovassa Rybak voitti kaikkien aikojen suurimmalla tuloksella; 387 pisteellä (maksimi olisi ollut 12 kertaa 41 eli 492 pistettä) ja sai myös eniten täysiä pisteitä (12 pistettä), 16 kertaa. Norja olisi saanut 492 pistettä, jos olisi saanut kaikilta muilta pisteenjakajamailta täydet pisteet. Kertoja on 41 eli kilpailuun osallistuneiden maiden määrä pois lukien oma maa eli Norja, josta ei tietenkään voinut äänestää kappaletta. Kappale voitti myös suurimmalla piste-erolla edelliseksi sijoittuneen Islannin kappaleeseen, ja ero oli ensimmäistä kertaa yli sata (169 pistettä). Rybakin kappale johti äänestystä alusta loppuun asti, ja sai kaikilta muilta mailta vähintään kaksi pistettä, Bulgarian kaksi pistettä oli kappaleen alhaisin pistesaalis.


title: Fairytale

text: Kappale debytoi "Billboard Greek Singles" -listalla sijalla 1, viikkoa ennen kilpailua. Se debytoi myös "Norwegian Singles" -listalla helmikuussa sijalla 3, ennen nousuaan sijalle 1 seuraavalla viikolla, jolloin oli Melodi Grand Prix'n finaali. Se oli ensimmäinen kerta kun Melodi Grand Prix'n voittaja nousi sijalle 1, ennen voittoa itse kilpailussa. Kappale pysyi sijalla 1 kahdeksan viikon ajan. Kappale pääsi myös "Sverigetopplistan" -listalle, debytoiden ensin sijalla 24, nousten sijalle 7 kappaleen kolmannella viikolla, jolloin olivat myös Eurovision laulukilpailut - ja lopulta nousten kärkipaikalle. Kappaleen voitettua Eurovision laulukilpailussa se nousi latauslistojen top kymmeneen ympäri Eurooppaa ja lukuisissa maissa sijalle yksi. Kappale debytoi Britannian listoilla sijalla 10, mutta tippui viikossa sijalle 38. "Fairytale" oli yhdeksäs ei-Britannian Eurovision-kappale, joka on päässyt Britannian listoille.


title: Serafim Sarovilainen

text: Pyhittäjä Serafim Sarovilainen (; ) oli Venäjän ortodoksisen kirkon munkki. Hän vaikutti Sarovin luostarissa ja vietti erakon elämää erakkomajassa Sarovka-joen varrella.


title: Serafim Sarovilainen

text: Hän syntyi Kurskissa 20.7.1759 ja hänen kastenimekseen annettiin Prohor. Hänen isänsä Isidor Mošnin omisti Kurskin lähellä mm. tiilitehtaita ja hän toimi myös rakennusurakoitsijana. Prohorin äiti Agafija teki miehensä kanssa hyväntekeväisyyttä erityisesti orpojen parissa. Prohorilla oli myös vanhempi veli Aleksei.


title: Serafim Sarovilainen

text: Prohor oli hyvä oppimaan ja luki paljon. Noin kymmenvuotiaana Prohor sairastui vakavasti ja näki tuolloin ensimmäisen kerran näyssä Neitsyt Marian, jonka hän sitten oman kertomansa mukaan näki kaksitoista kertaa elämänsä aikana. 18-vuotiaana Prohor päätti ryhtyä munkiksi ja vuonna 1778 hän lähti Sarovin luostariin noviisiksi. Elokuussa vuonna 1786 hän teki munkkilupauksen ja sai nimekseen Serafim (palava) ja saman vuoden lokakuussa hänet vihittiin munkkidiakoniksi. 1793 Pyhittäjä Serafim vihittiin pappismunkiksi ja seuraavana vuonna hän lähti erakkoelämään Sarovka-joen varrelle havumetsään puiseen majaan noin viiden virstan päähän luostarista. Erakkona Serafim rukoili, luki Raamattua sekä pyhien isien teoksia ja noudatti Pakomios Suuren laatimaa munkkisääntöä. 1810 Serafim palasi luostariin sulkeutuen kammioonsa ja sitoutui vaitioloon sekä itseensä syventymiseen. Myöhemmin hän alkoi vastaanottaa kammiossaan vuosittain jopa noin kymmenentuhatta ihmistä, lohduttaen heitä ja keskustellen heidän kanssaan pelastuksesta. Serafim ei poistunut kammiostaan viiteentoista vuoteen. 1825 hän sai ilmestyksessä kehotuksen lähteä jatkamaan erakkoelämäänsä metsässä ja niin Serafim vietti aikaansa sekä metsämajassa että luostarissa. Monet hakivat häneltä edelleen lohdutusta ja opetuksen sanoja. Serafim otti kaikki kävijät vastaan tasavertaisina. Toisia hän tarpeen mukaan nöyrästi nuhteli, toisia hän vahvisti hyvyyden tiellä; kaikkia hän opetti pelastuksen tiellä korostaen rakkautta Jumalaa sekä ortodoksista uskoa kohtaan. Hän myös esirukoili kaikkien elävien ja kuolleiden puolesta.


title: Serafim Sarovilainen

text: Pyhittäjä Serafim tiesi kuolemastaan etukäteen ja hän kuoli 2.1.1833. Hänet on haudattu Sarovin luostarissa sijaitsevaan Neitsyt Marian kuolonuneen nukkumisen muistoksi rakennettuun tuomiokirkkoon, myöhemmin Serafimin haudalle rakennettiin kappeli. Pyhittäjä Serafim oli tullut kuuluisaksi ihmeparantumisista, ja ne ovat jatkuneet hänen kuolemansa jälkeenkin.


title: Serafim Sarovilainen

text: Suomessa toimii Moskovan patriarkaatin alaisuudessa Serafim Sarovilaisen muistoyhdistys ry, joka ylläpitää Sastamalassa sijaitsevaa Pyhittäjä Serafim Sarovilaisen kirkkoa.


title: Iván Ramis

text: Iván Ramis Barrios (s. 25. lokakuuta 1984 Sa Pobla, Espanja) on espanjalainen jalkapalloilija. Hän on pelipaikaltaan keskuspuolustaja.


title: Iván Ramis

text: Ramis on Mallorcan junioriakatemian kasvatti. Edustusjoukkueessa hän pelasi ensi kertaa kaudella 2003–2004. Kaudeksi 2005–2006 hänet lainattiin alemalla sarjatasolla pelanneeseen Valladolidiin. Kaudella 2007–2008 Ramis onnistui maalinteossa kolmesti 14 ottelussa, mikä oli hänen uransa paras tulos tähän asti.


title: Suomen hahmontunnistustutkimuksen seura

text: Suomen hahmontunnistustutkimuksen seura on suomalaisten konenäkö- ja hahmontunnistustutkijoiden tieteellinen seura. Se toimii alan kansainvälisen katto-organisaation, International Association for Pattern Recognitionin (IAPR) alaisena.


title: Suomen hahmontunnistustutkimuksen seura

text: Seurassa on 350 jäsentä. Lappeenrannan teknillisen yliopiston tietotekniikan professori Joni Kämäräinen on 2009 valittu seuran puheenjohtajaksi.


title: Farnesyylipyrofosfaatti

text: Farnesyylipyrofosfaatti (CHOP) on orgaaninen fosforiyhdiste ja mevalonaattireitin välituote terpeenien, terpenoidien ja useiden steroidien biosynteesissä.


title: Farnesyylipyrofosfaatti

text: Farnesyylipyrofosfaatin biosynteesiä katalysoi dimetyyliallyylitranstransferaasientsyymi eli farnesyylipyrofosfaattisyntaasi. Synteesin ensimmäisessä vaiheessa entsyymi katalysoi dimetyyliallyylipyrofosfaatin ja isopentenyylipyrofosfaatin kondensaatioreaktiota geranyylipyrofosfaatiksi.


title: Farnesyylipyrofosfaatti

text: Geranyylipyrofosfaattiin liittyy vielä yksi isopentenyylipyrofosfaatti molekyyli dimetyyliallyylitranstransferaasin katalysoimana ja tuoteena syntyy farnesyylipyrofosfaattia.


title: Farnesyylipyrofosfaatti

text: Toisin kuin useat muut entsyymien katalysoimat uusia hiili-hiili -sidoksia synnyttämät reaktiot, dimetyyliallyylitranstransferaasin katalysoimat eivät ole palautuvia.


title: Farnesyylipyrofosfaatti

text: Eliöt voivat muokata farnesyylipyrofosfaatista useita erilaisia yhdisteitä. Farnesyylipyrofosfaatista voidaan valmistaa seskviterpeenejä tai siihen voidaan liittää isopentenyylipyrofosfaatti, jolloin syntyy geranyyligeranyylipyrofosfaattimolekyyli. Yhdiste on myös tärkeä välituote steroidien, kuten kolesterolin synteesissä. Kahden farnesyylipyrofosfaatin kondensoituessa syntyy skvaleenimolekyyli.


title: Clive Puzey

text: Clive Puzey (s. 11. heinäkuuta 1941 Bulawayo, Rhodesia) on entinen rhodesialainen autourheilija. Hän osallistui ensimmäistä kertaa Etelä-Afrikan Formula 1 -mestaruussarjaan vuonna 1963 Lotuksen 18/21-autolla, ja oli seuraavana vuonna Randin Grand Prix'ssä seitsemäs. Hän saavutti kolme palkintosijaa kaudella 1966. Hän kilpaili sarjassa vuoteen 1969 saakka.


title: Clive Puzey

text: Formula 1 -kaudella 1965 Puzey osallistui yhteen F1-osakilpailuun, Etelä-Afrikan Grand Prix'hin. Hän kuitenkin karsiutui, eikä päässyt starttaamaan kilpailuun.


title: Clive Puzey

text: Kilpauransa jälkeen Puzey piti huoltoasemaa Bulawayossa vuoteen 2000 saakka, jolloin sinne hyökättiin kansannousun aikana. Puzey vastusti avoimesti Robert Mugaben politiikkaa. Hän on myöhemmin muuttanut Australiaan.


title: Dieter Quester

text: Dieter Quester (s. 30. toukokuuta 1939, Wien) on itävaltalainen moottoriurheilija.


title: Dieter Quester

text: Quester aloitti kilpauransa ohjeistamalla moottoriveneitä 1950-luvulla. 1960-luvun lopulla hän kuitenkin siirtyi moottoriveneiden Euroopan mestaruutensa jälkeen ajamaan touring car sekä Formula 2 -luokkia BMW:n ja Fordin autoilla. Hänen F2-tallikaverinsa Gerhard Mitter menehtyi Nürburgringin harjoituksissa vuonna 1969, minkä seurauksena BMW vetäytyi Formula 1:sten kanssa yhteisesti ajetusta kilpailusta.


title: Dieter Quester

text: Quester osallistui kotimaansa Itävallan F1-osakilpailuun kaudella 1974, jossa sijoittui kilpailussa yhdeksänneksi päihittäen kaksinkertaisen maailmanmestarin Graham Hillin. Kilpailun jälkeen hän palasi takaisin touring car -sarjaan ja alkoi ajaa DTM:ää.


title: Dieter Quester

text: Quester voitti vuoden 1973 Span 24 tunnin kilpailun. Quester voitti myös vuoden 2006 24 tunnin kilpailun Dubaissa yhdessä Hans-Joachim Stuckin, Philipp Peterin ja Toto Wolffin kanssa. Hän joutui onnettomuuteen Nürburgringin kilpailussa, jossa 7 autoa keskeytti öljyläikkään. Quester voitti Britcarin 24 tunnin ajon vuonna 2006 ja 2007. Syyskuussa 2007 Quester ja Duller voittivat Silverstonen 24 tunnin ajon peräti 30 kierroksen marginaalilla.


title: Dieter Quester

text: Moottoriurheilu-urallaan Quester on osallistunut yli 50:een Le Mansin 24 tunnin ajoon. 75-vuotiaana Quester osallistui BMW 328 ratissa Geneven kansainväliseen moottoriautonäytökseen ja hän on myöntänyt, ettei virallisesti koskaan ripusta ajokypäräänsä naulakkoon.


title: Simon Nielsen

text: Simon Nielsen (s. 27. lokakuuta 1986 Herning, Tanska) on tanskalainen jääkiekkomaalivahti. Hän edustaa DEL2-liigassa pelaavaa Kassel Huskiesia. Kaudet 2011–2014 Nielsen edusti SM-liigassa pelaavaa Rauman Lukkoa.


title: Simon Nielsen

text: Nielsen siirtyi Lukkoon ennen kauden 2011–2012 alkua. Aiemmin hän oli pelannut Suomessa Mestistä Savonlinnan Pallokerhossa. Hän tuli kesken kauden 2008–2009 SaPKon miehistöön ja pelasi seurassa myös kauden 2009–2010. Kauden 2010–2011 Nielsen edusti Tanskan liigan AaB:ta. Hän on voittanut kaksi Tanskan mestaruutta (2003 ja 2005) kasvattajaseurassaan Herning Blue Foxissa.


title: Simon Nielsen

text: Nielsen on ollut mukana Tanskan joukkueessa miesten MM-kisoissa kahdeksan kertaa ja on pelannut niissä 10 ottelua.


title: Simon Nielsen

text: Simonin veli Frans Nielsen on kaikkien aikojen ensimmäinen tanskalaispelaaja NHL:ssä. Frans pelasi NHL:n työsulkukaudella 2012–2013 Rauman Lukossa mutta siirtyi takaisin NHL:ään työsulun loputtua. Veljesten isä Frits Nielsen on voittanut Tanskan liigan pistepörssin kausina 1976–1977 ja 1977–1978.


title: STS-7

text: STS-7 oli Nasan avaruussukkulaohjelman seitsemäs ja Challenger-sukkulan toinen lento. Laukaisu tapahtui 18. kesäkuuta 1983 kello 11:33 UTC-aikaa Kennedyn avaruuskeskuksesta. Lento päättyi laskeutumiseen 24. kesäkuuta kello 14:56 Edwardsin lentotukikohtaan.


title: STS-7

text: Lennon viisihenkinen miehistö oli siihenastisista sukkulalennoista suurin. Challengerin komentajana toimi STS-1-lennon lentäjä Robert Crippen. Ensimmäisellä lennollaan olivat lentäjä Frederick H. Hauck sekä tehtäväspesialistit John M. Fabian, Norman E. Thagard ja Nasan ensimmäinen naisastronautti Sally Ride.


title: STS-7

text: Hyötykuormana lennolla oli kaksi tietoliikennesatelliittia, kanadalainen Anik C2 sekä indonesialainen Palapa B-1. Sukkulan rahtitilassa oli myös länsisaksalainen SPAS-I-tutkimussatelliitti, joka irrotettiin RMS-robottikäsivarrella sukkulasta ja poimittiin lennon päätteeksi taas kyytiin maahan paluuta varten. Satelliitti sisälsi 10 tutkimuslaitteistoa, jotka suorittivat mm. materiaalitutkimusta, maapallon tarkkailua sekä spektrometriaa. Lisäksi astronautti Thagard suoritti lääketieteellisiä tutkimuksia avaruuspahoinvoinnista sukkulan keskikannella.


title: STS-7

text: Lento oli ensimmäinen, jolla käytettiin hyväksi STS-6-lennolla laukaistua TDRS-tietoliikennesatelliittia sukkulan ja maa-asemien väliseen tiedonsiirtoon. Challengerin oli tarkoitus laskeutua tehtävän päätteeksi Kennedyn avaruuskeskuksen uudelle 4,5 kilometrin kiitotielle, mutta epäsuotuisan sään takia laskeutuminen tapahtui Edwardsin lentotukikohtaan.


title: Zoltán Czibor

text: Zoltán Czibor Suhai eli yleisesti Zoltán Czibor (28. elokuuta 1929 Kaposvár – 1. syyskuuta 1997 Győr) oli unkarilainen jalkapalloilija sekä olympiavoittaja. Czibor edusti Unkaria vuoden 1954 maailmanmestaruuskilpailuissa, kun Unkari sijoittui hopealle häviten loppuottelussa Saksalle. Czibor teki loppuottelussa myös maalin. Helsingin olympialaisissa hän oli voittamassa Unkarille olympiakultaa. Loppuottelussa Jugoslaviaa vastaan Czibor teki 2–0 maalin. Hän voitti myös Unkarin mestaruuden kolmesti (1949, 1954, 1955) sekä Espanjan mestaruuden kahdesti (1959, 1960).


title: Zoltán Czibor

text: Czibor lasketaan yhdeksi Unkarin "Kultaisen joukkueen" () pelaajaksi.


title: Zoltán Czibor

text: Cziborille on pystytetty muistomerkki Komáromiin.


title: Timo Lavikainen

text: Timo Lavikainen (s. 1974 Joensuu) on suomalainen näyttelijä ja muusikko.


title: Timo Lavikainen

text: Lavikaisen kipinä elokuvien tekemiseen syntyi jo nuorena, kun ohjaaja Arto Halonen piti kurssia Penttilän kuvataideoppilaitoksessa. Kurssilla kuvattiin kaitafilmille elokuvia ja itse myös näyteltiin. Kesällä 2010 Lavikainen teki pääroolin Ulvovana Myllärinä Hasaniemen kesäteatterissa sekä oli mukana lastennäytelmässä "Fedja-setä kissa ja koira". Kesäteatterin lisäksi Lavikainen on paikannut vakituisen henkilökunnan sairastapauksia Joensuun kaupunginteatterissa. Alkuvuonna 2017 Lavikainen on näyttelijänä MTV3 -kanavan viihdeohjelmassa "Putous".


title: Timo Lavikainen

text: Lavikainen soittaa rumpuja kahdessa yhtyeessä: Kalle Päätalossa sekä omassa "Timo & Teräsmiehet" -yhtyeessään, jossa soittaa pääosin samoja miehiä kuin Kalle Päätalossa.


title: Timo Lavikainen

text: Lavikainen on naimisissa Maikki-etunimisen naisen kanssa ja heille syntyi joulukuussa 2017 poikalapsi. Lavikaisella on ollut aiemmin naimisissa vuosina 1992–1994, jonka jälkeisestä muutaman vuoden kestäneestä suhteesta hänellä on vuonna 1997 syntynyt Janica-tytär, jonka yksinhuoltajana Lavikainen toimi.


title: STS-8

text: STS-8 oli Nasan avaruussukkulaohjelman kahdeksas ja Challenger-sukkulan kolmas lento. Laukaisu tapahtui 30. elokuuta 1983 kello 6:32 UTC-aikaa Kennedyn avaruuskeskuksesta. Lento päättyi laskeutumiseen 5. syyskuuta kello 7:40 Edwardsin lentotukikohtaan.


title: STS-8

text: Lennon komentajana toimi STS-2 -lennon lentäjä Richard H. Truly. Ensimmäisellä lennollaan olivat lentäjä Daniel C. Brandenstein sekä tehtäväspesialistit Dale A. Gardner, Guion S. Bluford Jr. ja William E. Thornton. Hyötykuormana lennolla oli intialainen INSAT-1B-tietoliikennesatelliitti, joka irrotettiin sukkulasta ja sijoitettiin omalla PAM-moottorillaan geostationaariselle radalle. Lisäksi lennolla suoritettiin lukuisia biologisia, lääketieteellisiä ja fysikaalisia tutkimuksia. Sukkulan kiertoradan korkeus laskettiin lennolla normaalista 300 kilometristä 223 kilometriin ilmakehän yläosan tutkimiseksi.


title: Taneli Viljanen

text: Taneli Viljanen (s. 1982 Rovaniemi) on suomalainen kirjailija. Hän on valmistunut filosofian maisteriksi Helsingin yliopistosta vuonna 2008. Viljanen debytoi "Novellit 2005" -antologiassa, ja hänen esikoisteoksensa, novellikokoelma "Kaksiosainen mies", julkaistiin vuonna 2009.


title: Maria Colliander

text: Maria Magdalena Colliander (1857–1954) oli suomalainen pikakirjoittaja, joka toimi aktiivisesti pikakirjoituksen hyväksi Suomessa 1800-luvun lopussa ja 1900-luvun alussa.


title: Maria Colliander

text: Maria Colliander syntyi Valkealassa 29. elokuuta 1857. Hän opiskeli sekä suomen- että ruotsinkielisen pikakirjoituksen, ja toimi useilla säätyvaltiopäivillä pikakirjoitusten puhtaaksikirjoittajana.


title: Maria Colliander

text: Colliander toimitti, joko yksin tai muiden avustamana, useita pikakirjoitusjulkaisuja, mm. ensimmäinen suomenkielinen pikakirjoituslehti "Yritys" (1887), "Pikakirjoituslehti" (1890–1907), "Stenografiska läsöfningar VIII" (1889), "Luettelo suomalaisessa pikakirjoituksessa käytetyistä ehtolyhennyksistä" (1890), "Julhelsning till Nordens Gabelsbergerske stenografer" (1891) ja "Pikakirjoitussatoa" (1921). Lisäksi hän kirjoitti pikakirjoitustekstin useisiin oppikirjoihin ja muihin julkaisuihin, muun muassa Neovius-Nevanlinnan Pikakirjoituksen oppikirjaan.


title: Florence Lawrence

text: Florence Lawrence (2. tammikuuta 1886 – 28. joulukuuta 1938) oli kanadalainen näyttelijä. Hän esiintyi yli 270 mykkäelokuvassa, ja häntä on kutsuttu ensimmäiseksi filmitähdeksi.


title: Florence Lawrence

text: Lawrence aloitti viihdeuransa vaudevillen lapsitähtenä, neljävuotiaana viheltäjänä. Elokuvaura alkoi vuonna 1907, kun Lawrence oli 21-vuotias. Hänestä tuli suosittu hahmo, vaikka siihen aikaan elokuvissa ei mainittu näyttelijöiden nimiä, ja Florence Lawrence tunnettiinkin nimellä "The Biograph Girl" ja "The Imp Girl" viitaten tuotantoyhtiöihin, joiden elokuvissa hän esiintyi.


title: Sudanin episkopaalinen kirkko

text: Sudanin episkopaalinen kirkko on anglikaanisen yhteisön jäsenkirkko Sudanissa. Siihen kuuluu 24 hiippakuntaa, joiden piispat valitsevat keskuudestaan arkkipiispan, joka toimii kirkon priimaksena.


title: Sudanin episkopaalinen kirkko

text: Sudanin sisällissodan vuoksi hiippakuntien määrä kasvoi vuoden 1993 yhdestätoista nykyiseen määrään. Useimmat hiippakunnista sijaitsevat maan eteläosassa ja ovat huonojen liikenneyhteyksien vuoksi pieniä.


title: Joel Paunio

text:
Joel Paunio (s. 17. elokuuta 1964 Espoo) on suomalainen entinen jääkiekkoilija, joka pelasi urallaan yhteensä 169 SM-liigan runkosarjaottelua HIFK:ssa tehoin 26+40=66. Jäähyminuutteja hän keräsi 40. Paunio loi pääsarjauraa myös Elitserien-joukkue IF Björklövenissä.
Paunio oli HIFK:n oma kasvatti. Hän voitti joukkueessa A-nuorten mestaruuden 1983 ja 1984 sekä hopeaa 1982. Kaudella 1981–1982 Paunio teki SM-liigadebyyttinsä ja pelasi kaksi ottelua, mutta hänen varsinainen tulokaskautensa oli 1983–1984, joka toi 27 runkosarjaottelussa tehot 12+21=33. Kausi jäi Paunion SM-liigauran tehokkaimmaksi ja hänet valittiin kauden päätteeksi vuoden tulokkaaksi ja palkittiin Jarmo Wasaman muistopalkinnolla.


title: Joel Paunio

text: Calgary Flames varasi Paunion 5. kierroksella kesällä . Syyskuussa 1985 hän osallistui Calgaryn harjoitusleirille, mutta ei mahtunut lopulliseen joukkueeseen ja palasi takaisin HIFK:hon. Paunio voitti SM-hopeaa 1986 sekä SM-pronssia 1987 ja 1988. Hän pelasi HIFK:ssa vuoteen 1988 saakka ja siirtyi sieltä Ruotsiin, IF Björklövenin joukkueeseen.


title: Joel Paunio

text: Uransa viimeisen kauden Paunio pelasi I-divisioonan Grankulla IFK:ssa kaudella 1990–1991. Hän voitti joukkueen sisäisen pistepörssin tehoilla 17+29=46.


title: Joel Paunio

text:
Paunio pelasi alle 20-vuotiaiden MM-kisoissa vuonna 1984 voittaen hopeaa.
Paunion poika Mikael pelaa Mestistä KooKoon riveissä.


title: Hannu Lassila

text: Hannu Lassila (s. 25. helmikuuta 1954) on suomalainen jääkiekkomaalivahti. Hän on edustanut Suomen maajoukkuetta kaksissa MM-kilpailuissa sekä kerran Kanada-cupissa. Hän on voittanut sekä Suomen että Ruotsin mestaruuden.


title: Hannu Lassila

text: Lassila debytoi SM-liigassa kaudella 1974–1975 torjuen SaiPassa. Seuraavan kauden hän torjui Ässissä ja voitti SM-pronssia. Lassila on torjunut myös Ruotsin Elitserienissä edustaen HV71:tä ja Färjestads BK:ta. Lassila torjui Färjestadille Ruotsin-mestaruuden vuonna 1981. Samana keväänä hän pelasi myös MM-kisoissa ja oli mukana Kanada-cupissa.


title: Hannu Lassila

text: Kaudet 1981–1982, 1982–1983 ja 1983–1984 HIFK:ssa olivat Lassilan uran viimeiset. Lassila pelasi toisissa MM-kisoissaan 1982. Samana keväänä hän saavutti SM-pronssia ja hänet valittiin SM-liigan All Stars -kentälliseen. Lassila voitti Suomen mestaruuden HIFK:ssa keväällä 1983.


title: Hannu Lassila

text: Hannu Lassilan poika Teemu Lassila on myös jääkiekkomaalivahti. Teemu syntyi neljä päivää Hannun HIFK-mestaruuden jälkeen.


title: Veikko Pietilä

text: Veikko Pietilä (8. huhtikuuta 1941 Helsinki – 28. maaliskuuta 2009 Tampere) oli suomalainen tiedotusopin professori ja merkittävä henkilö joukkoviestinnän tutkimuksessa.


title: Veikko Pietilä

text: Pietilä tuli ylioppilaaksi Tampereen yhteiskoulusta 1960. Hän opiskeli Yhteiskunnallisessa korkeakoulussa (nyk. Tampereen yliopisto), josta valmistui sosiologiksi. Tampereen yliopiston yhteiskuntatieteiden tutkimuslaitos oli hänen työpaikkansa vuodesta 1966 heti valmistumisesta lähtien. Hän väitteli 1972 tohtoriksi aiheella lehdistökirjoittelun vaikutus yleisön käsityksiin Yleisradiosta. 1970-luvulta alkaen hän syventyi yhteiskuntatieteen peruskysymyksiin. Hän toi julki omien ajatustensa lisäksi taitavasti myös muiden työn keskeisimpiä aineksia. Usea toimittajapolvi pääsi hänen ansiostaan tutustumaan yhteiskuntatieteelliseen ajatteluun. Hänen merkittävimpinä yksittäisinä teoksinaan on pidetty teoksia "Sisällön erittely" ja "Joukkoviestintätutkimuksen valtateillä".


title: Veikko Pietilä

text: Pietilä kuoli leikkauksen jälkeisiin komplikaatioihin.


title: Veikko Pietilä

text: Pietilä on ansioitunut kirjallisen työnsä alkuvaiheissa myös runoilijana, ja häntä onkin pidetty taitavana ja luovana sanankäyttäjänä. Jäätyään eläkkeelle 1.9.2004 hän keskittyi kääntämiseen ja on suomentanut muun muassa Jürgen Habermasin teoksen "Strukturwandel der Öffentlichkeit" (suom. "Julkisuuden rakennemuutos"), josta hän sai J. A. Hollon palkinnon. Lisäksi hän suomensi muun muassa Max Horkheimerin ja Theodor W. Adornon teoksen "Dialektik der Aufklärung, Philosophische Fragmente" (suom. "Valistuksen dialektiikka") ja yhdessä Olli-Pekka Moision kanssa Max Horkheimerin teoksen "Eclipse of Reason" (suom. "Välineellisen järjen kritiikki"). Runoilijana hän sai J. H. Erkon palkinnon 1961.


title: Jo Vonlanthen

text: Joseph Vonlanthen (s. 31. toukokuuta 1942) on entinen sveitsiläinen F1-kuljettaja. Hän osallistui yhteen F1-osakilpailuun kaudella 1975, Itävallan GP:hen. Hän keskeytti kilpailussa, eikä saavuttanut pisteitä.


title: Jo Vonlanthen

text: Vonlanthen aloitti uransa Formula Vee -sarjassa ennen siirtymistään Formula 3 -sarjaan, jossa hän voitti Sveitsin F3-mestaruuden. Hän ajoi myös Formula 2 -luokassa ja MM-sarjaan kuulumattomissa kilpailuissa, jossa hän oli neljästoista Sveitsin GP:ssä 1975.


title: Nopeat ja kuolleet

text: Nopeat ja kuolleet on Sam Raimin ohjaama lännenelokuva vuodelta 1995. Sen pääosissa nähdään muun muassa Sharon Stone ja Gene Hackman.


title: Nopeat ja kuolleet

text: Salaperäinen nainen ratsastaa Redemption-nimiseen kaupunkiin ottaakseen osaa ampumiskilpailuihin, sillä hänellä on henkilökohtaisia asioita selvitettävänä pormestarin kanssa.


title: Clint Malarchuk

text: Clint Malarchuk (s. 1. toukokuuta 1961, Grande Prairie, Alberta) on entinen kanadalainen jääkiekkomaalivahti sekä nykyinen maalivahtivalmentaja. NHL:ssä Malarchuk pelasi vuosina 1981–1992 ja sen jälkeen viisi kautta IHL:ssä San Diegon jja Las Vegas Thundersin joukkueissa Hänet muistetaan erityisesti lähes kuolemaan johtaneesta onnettomuudesta vuonna 1989, jolloin toisen pelaajan luistin viilsi hänen kaulavaltimonsa auki kesken pelin. Näyn kuvottavuus oli sitä luokkaa, että ottelun esittänyt kanadalainen televisioyhtiö zoomasi kameran pois tapahtumasta. Tapauksesta järkyttyneet pelaajat oksensivat jäälle. Lisäksi katsomossa monet pyörtyivät ja kaksi katsojaa sai sydänkohtauksen. Joukkueen kuntovalmentaja Jim Pizzutelli, joka oli armeija-aikanaan toiminut lääkintämiehenä, pelasti ensiavullaan Malarchukin hengen. Malarchuk kuitenkin palasi kaukaloon jo neljän päivän kuluttua yli 300 tikkiä kaulassaan.


title: Clint Malarchuk

text: Hän kärsi osittain loukkaantumisestaan johtuen mielenterveys- ja alkoholiongelmista, jotka johtivat vuonna 2008 itsemurhayritykseen hänen ampuessaan itseään kiväärillä leukaan vaimonsa edessä. Tapahtuman jälkeen hän hakeutui pitkään mielenterveyshoitoon, joka auttoi hänet jaloilleen. Nykyään hän auttaa ihmisiä, jotka hautovat itsemurhia.


title: Chris Thomas

text: Chris Thomas (s. 13. tammikuuta, 1947), on englantilainen musiikkituottaja. Hän on työskennellyt muun muassa seuraavien artistien kanssa: The Beatles, Pink Floyd, Roxy Music, Badfinger, Elton John, Paul McCartney, Pulp, The Pretenders, The Sex Pistols ja INXS.


title: Chris Thomas

text: Chris Thomas syntyi Perivalessa, Middlesexissä ja asuu nykyään Lontoossa. Lapsena hän harjoitteli viulun ja pianon soittoa. Bassoa Thomas alkoi soittaa Lontoossa pop-bändeissä.


title: Chris Thomas

text: Albumeita, jotka Thomas on tuottanut tai miksannut:


title: LED TV

text: LED TV on televisiovastaanotin, jonka nestekidenäytössä on LEDeihin perustuva taustavalo, erotuksena "tavallisista" nestekidenäytöistä, joissa taustavalona on loisteputki.


title: LED TV

text: Markkinoinnissa käytetty termi "LED TV" ei siis viittaa varsinaiseen LED-näyttöön kuten OLED-näyttöön, jossa yksittäiset kuvapisteet ovat ledejä.


title: LED TV

text: LED TV:n etuja ovat pienempi virrankulutus tavalliseen LCD-televisioon verrattuna, sillä ledit kuluttavat loisteputkia vähemmän sähköä. LED-tekniikalla virrankulutusta voidaan pienentää jopa 50%. Siitä syystä ne eivät myöskään tuota yhtä paljon lämpöä, kuin perinteiset LCD-televisiot. Koska ledit ovat kooltaan loisteputkia pienempiä, televisioista voidaan tehdä myös ohuempia. LED-television näytössä on myös laajempi dynamiikka - taustavalon sammutus, mikä tekee mustasta täysin mustan. Lisäksi nestekiteen hitauden aiheuttama liikkeen sumeneminen ("motion blur") vähenee, koska taustavalo syttyy vasta kun kuvapikseli on tavoitekirkkaudessaan. Taustavaloledit valaisevat kuitenkin tällä hetkellä suurempia alueita kuin pelkkää yhtä pikseliä.


title: David Walker

text: David 'Dave' Walker (s. 10. kesäkuuta 1941, Sydney Australia) on entinen australialainen F1-kuljettaja. Hän osallistui yhteentoista F1-osakilpailuun kausina 1971–1972 ja osallistui myös sarjan ulkopuolisiin kilpailuihin.


title: David Walker

text: Walker nostettiin Formula 1 -sarjaan kesken kauden Lotus-talliin pärjättyään menestyksekkäästi tallin autolla myös Formula 3 -sarjassa (25 voittoa 32 kilpailusta). Avauskilpailu päättyi pyörähtämiseen ja keskeyttämiseen, mutta Walkerin F3-menestyksen ansiosta Lotuksen pääsponsori John Player saatiin vakuutettua jatkamaan tallissa ja vuotta myöhemmin Walker pääsi uudelleen tallin auton ratin taakse Emerson Fittipaldin kakkoskuljettajaksi. Hän oli parhaimmillaan yhdeksäs Espanjan GP:ssä 1972. Walkerin tilannetta tallissa hankaloitti tallikaverin ajaminen nuorimmaksi F1:sten maailmanmestariksi, kun taas hän itse keskeytti usein teknisiin ongelmiin jääden pisteittä. Kun Lotus sai tietää Walkerin ajaneen testejä F2-luokassa, hänet erotettiin tallista ja hänen tilalleen palkattiin Reine Wisell. Walker palasi Yhdysvaltojen GP:hen, jossa keskeytti. Walker riitautui tiiminsä kanssa ja hänen tilalleen valittiin seuraavalle kaudelle Ronnie Peterson. Walker on vieläkin ainoa F1-kuljettaja, joka ei saavuttanut pisteitä samana vuonna, jona tallitoveri voitti mestaruuden.


title: David Walker

text: Walker siirtyi Formula 2 -luokkaan, mutta ei voinut kilpailla jouduttuaan kahdesti onnettomuuteen yleisillä teillä. Hän lopetti moottoriurheilu-uransa vuonna 1975 ja asuu Queenslandissa, jossa hänellä on venealan yritys.


title: Yön kirkas tähti

text: Yön kirkas tähti ("Bright Star") on Jane Campionin käsikirjoittama ja ohjaama elokuva, joka valmistui 2009. Elokuvan aiheena on runoilija John Keatsin elämän kolme viimeistä vuotta. Elokuvan nimi tulee Keatsin sonetista ”Bright star!” (”Yön kirkas tähti”). Elokuvalle veikkailtiin Cannesin pääpalkintoa Kultaista palmua, jonka Campion sai elokuvastaan "Piano" vuonna 1993. Se jäi kuitenkin saamatta. Sen sijaan elokuva sai BIFA-palkinnon, Heartland Film Festivalin palkinnon ja NSFC Award -palkinnon sekä oli ehdokkaana lähes 20 palkinnon saajaksi.


title: Yön kirkas tähti

text: Englanninkielisen romanttisen runouden merkittävin nimi Keats kirjoitti sonetin rakastetulleen Fanny Brawnelle. Elokuvan intiimisti kerrotussa tarinassa kuvataan heidän suhdettaan siihen asti, kunnes Keats kuolee Roomassa 25-vuotiaana tuberkuloosiin. Keatsia näyttelee uransa alussa oleva brittiläinen näyttelijä Ben Whishaw, Brawnea australialainen nuori näyttelijä Abbie Cornish, jolle povattiin suorituksesta Oscaria.


title: Yön kirkas tähti

text: Elokuvan rahoittajina toimivat ranskalainen Pathé-studio sekä brittiläiset ja australialaiset tahot.


title: Yön kirkas tähti

text: Tv-Nytin viisi kriitikkoa antoivat elokuvalle tähtiä keskiarvolla 3,4.


title: Palestiinan pakolaisuus

text: Palestiinan pakolaisuus "al-Hijra al-Filasteeniya" alkoi vuoden 1947 tapahtumista, joita palestiinalaiset kutsuvat nimellä al Nakba.


title: Palestiinan pakolaisuus

text: Palestiinan pakolaisuus alkoi Israelin itsenäistymissodan yhteydessä 1947–1949. Sisällissota juutalaisväestön ja Palestiinan arabien välillä alkoi jo vuonna 1947 YK:n tehtyä ehdotuksen Palestiinan alueen jakamisesta. Israelin julistauduttua itsenäiseksi toukokuussa 1948 sota muuttui sen ja arabimaiden väliseksi päättyen keväällä 1949. Israel selvisi voittajana, ja sodan tuloksena 700 000–750 000 Palestinan arabia pakeni tai karkotettiin nykyisen Israelin alueelta. Nämä ihmiset eivät saaneet palata koteihinsa, ja heistä tuli Palestiinan pakolaisia. Vain noin 10 % palestiinalaisista sai jäädä asuinsijoilleen. Siitä, mikä sai palestiinalaiset pakenemaan kodeistaan, väitellään edelleen. Palestiinassa asuvat palestiinalaiset ovat pakolaisia omassa maassaan. Jimmy Carter on kuvaillut palestiinalaisten tilannetta jopa apartheidiksi .


title: Palestiinan pakolaisuus

text: Al Nakba tarkoittaa "hävitystä", "Katastrofia", tai "tuhoa" Käsitteestä "tuho" (en. soah) tuli synonyymi arabien häviölle Israelin itsenäisyyssodassa 1948, josta sai myös alkunsa Palestiinan nykyinen pakolaisongelma. Tätä ennen termiä oli käytetty kuvaamaan vuoden 1920 Maysalun taistelua, jossa Ranska miehitti Syyrian ja syrjäytti arabikapinan johtajan kuningas Faisal I:n.


title: Palestiinan pakolaisuus

text:
Palestiinalaisten kalenterissa Israelin itsenäisyyspäivän jälkeistä päivää (15. toukokuuta) vietetään Nakban muistopäivänä, Arabiaksi: يوم النكبة "Jawm an-Nakba".
Israelissa päivän vietto aiottiin kieltää alun perin kolmen vuoden vankeusrangaistuksen uhalla, jota lievennettiin taloudellisiin pakotteisiin tapahtumaa järjestäviä kuntia tai järjestöjä vastaan.


title: Palestiinan pakolaisuus

text: Kesällä 2009 Israelin palestinalaisille tarkoitetuista koulukirjoista poistettiin kohta, jossa kerrotaan, että arabit kutsuvat Israelin itsenäistymistä al-Nakbaksi. Israelin opetusministeri selitti, että ei ole syytä kutsua Israelin itsenäistymistä katasrofiksi tai kansanmurhaksi. Ahmed Tibi, Israelin parlamentin palestiinalainen jäsen, totesi, että zionistit yrittävät turhaan uudelleenkirjoittaa historiaa, Nakban vietto ei tähän lopu. .


title: Palestiinan pakolaisuus

text: Vaikka ei ole yleistä määritelmää siitä, kuka on Palestiinan pakolainen, YK:n Palestiinan pakolaisjärjestö UNRWA määrittelee sellaisiksi henkilöt, joiden vakinainen asuinpaikka oli Palestiina 1946–1948 ja joka menetti kotinsa ja elantonsa arabien ja Israelin välillä vuonna 1948 syntyneen konfliktin seurauksena. YK:n Palestiinan pakolaisjärjestö hyväksyy palestiinalaisten osalta pakolaisiksi myös pakolaisuudessa syntyneet lapset. Tämä poikkeaa pakolaisjärjestön tavallisesta käytännöstä. Alun perin YK:n laskennassa palestiinan pakolaisten määrä oli 711 000. Palestiinan pakolaisten määrä on nykyään yli neljä miljoonaa, joista kolmannes asuu Länsirannalla ja Gazassa. Alle kolmannes asuu Jordaniassa; 17 % Syyriassa ja Libanonissa loput 15 % asuu muissa arabimaissa ja lännessä. Noin miljoonalla Palestiinan pakolaisella ei ole muuta henkilöllisyyspaperia kuin YK:n Palestiinan pakolaisjärjestön myöntämä henkilökortti.


title: Palestiinan pakolaisuus

text: Alkuperäinen syy Palestinan pakolaisuuteen puhuttaa yhä pakolaisongelman ratkaisusta neuvoteltaessa. Palestinan pakolaisuus liittyy läheisesti Israelin itsenäisyyssotaan ja siihen johtaneeseen poliittiseen kehitykseen. Israelin mukaan arabijohtajat olisivat kehottaneet palestiinalaisia lähtemään kodeistaan muun muassa radiolähetyksin. Morrisin (1987) tutkimuksen mukaan siviilien pakoon yllyttämisestä ei ole näyttöä. Esimerkiksi tuon ajan hepreankielisissä radiolähetyksissä mainittiin arabijohtajien pyrkimykseksi estää siviilien pako. Morrisin mukaan pako johtui ennen kaikkea juutalaisten joukkojen hyökkäyksiin liittyvästä raakuuksien pelosta ja karkotusmääräyksistä. Palestinalaisten pakoon vaikutti myös arabijohdon kyvyttömyys hoitaa hallintoa brittien poistuttua maasta. Seuraavana maasta poistuikin se koulutettujen palestiinalaisten eliitti, joka oli ollut Britannian romahtaneen mandaattihallinnon palveluksessa.


title: Palestiinan pakolaisuus

text: Israelin komentaja Moshe Karmel antoi lokakuussa 1948 Pohjois-Galilean tyhjennysmääräyksen. Israelin tiedustelupalvelun raportin mukaan arabijohdon määräyksillä ei ollut merkittävää osaa arabiväestön paossa, vaikka naisia ja lapsia kehotettiin väistymään taistelujen tieltä. Israelin armeijan komentaja Yigal Yadin ilmoitti elokuussa 1948, ettei Israel halunnut arabeja Israeliin ja että näiden paluu tulisi estää. Israelin hallitus esti palestiinan pakolaisten paluun ja aloitti tyhjentyneiden arabikylien ja viljelysten hävittämisen. Eri väestöryhmiä kohdeltiin myös eri tavoin. Druuseihin suhtauduttiin muita myönteisemmin.


title: Othniel Charles Marsh

text: Othniel Charles Marsh (29. lokakuuta 1831 – 18. maaliskuuta 1899) oli yksi 1800-luvun merkittävimmistä paleontologeista. Hän löysi ja nimesi monia fossiileja läntisessä Amerikassa. Hän syntyi Lockportissa New Yorkin osavaltiossa vuonna 1831. Hän valmistui Yalen yliopistosta vuonna 1860 opiskeltuaan geologiaa ja mineralogiaa. Lisäksi hän oli opiskellut paleontologiaa Saksassa. Hänet tunnetaan ehkä parhaiten kollegansa Edward Drinker Copen kanssa käymistään luusodista. Marsh löysi ja nimesi muun muassa Apatosauruksen ja Allosauruksen. Marshin tunnetuimpiin teorioihin kuuluu teoria lintujen polveutumisesta dinosauruksista.


title: Hiukkasnopeus

text: Hiukkasnopeus on fluidin hiukkasjoukon keskimääräinen nopeus. Hiukkasnopeus on vektorisuure ja sen yksikkö on SI-järjestelmässä m/s. Äänen aaltomallissa kenttäsuureet ovat hiukkasnopeus ja äänenpaine.


title: Vuorikaskas

text: Vuorikaskas ("Cicadetta montana") on laulukaskaiden heimoon kuuluva kaskaslaji.


title: Vuorikaskas

text: Vuorikaskas on laulukaskaaksi keskikokoinen, mutta huomattavasti suurempi kuin useimmat muut kaskaslajit. Vartalon pituus on 16–27mm ja siipiväli 45–52mm. Aikuisen eläimen vartalo on pitkänomainen ja hyvin tumma. Siivet ovat suuret ja läpinäkyvät. Laji elää kuivilla ja aurinkoisilla, etelän suuntaan avautuvilla rinneniityillä. Naaras munii kasvien varsien sisään, missä munat ovat kesäkuusta syyskuuhun. Kuoriutuvat toukat kaivautuvat maahan ja viettävät siellä vuosia käyttäen ravinnokseen kasvien juurista imemiään nesteitä. Maanalainen toukkavaihe kestää 6–8 vuotta. Aikuiset yksilöt nousevat maanpinnalle kesäkuun alkupuolella ja elävät kolmisen viikkoa.


title: Vuorikaskas

text: Muiden laulukaskaiden tapaan vuorikaskaskoiraat kykenevät tuottamaan ihmiskorvin kuultavaa ääntä. Kaskaan laulu muodostuu tasaisesta sirinästä


title: Vuorikaskas

text: Vuorikaskas on Suomen ainoa laulukaskas. Vielä 1930-luvulla lajilla oli Suomessa neljä tunnettua esiintymispaikkaa, mutta myöhemmin sen epäiltiin hävinneen kokonaan. Nykyisin vuorikaskas esiintyy vain Pohjan Åminneforssin hylätyn junatunnelin rinteessä. Vuorikaskas on nimetty luonnonsuojeluasetuksessa erityisesti suojeltavaksi ja sen esiintymispaikkojen hävittäminen tai heikentäminen on luonnonsuojelulailla kielletty.


title: Masaharu Iwata

text: Masaharu Iwata () on japanilainen videopelisäveltäjä. Hänen säveltämiinsä peleihin kuuluu "Ogre Battle" ja "Final Fantasy" -sarjojen pelejä.


title: Masaharu Iwata

text: Vuonna 1986 Iwata alkoi työskennellä Bothecilla. Pelitalon tultua osaksi Questia hän jatkoi yhtiön työntekijänä vuoden ajan ennen freelanceriksi ryhtymistä. Uransa aikana Iwata on työstänyt useiden pelien musiikkia Hitoshi Sakimoton kanssa. Esimerkkejä heidän yhteisistä sävellyksistään ovat "", "Final Fantasy Tactics", "Final Fantasy XII" ja "". Vuonna 2002 hän avusti Sakimotoa pelimusiikkia tuottavan Basiscapen perustamisessa. 2000-vuosikymmenen jälkipuoliskolla Iwata on säveltänyt musiikkia muun muassa "Children of Manaan", "Odin Sphereen", "Opoonaan" ja "Soul Calibur IV":ään.


title: Seth Gabel

text: Seth Gabel (s. 3. lokakuuta 1981 Hollywood, Florida, Yhdysvallat) on yhdysvaltalainen näyttelijä. Hän on esiintynyt muun muassa elokuvissa "Da Vinci -koodi" ja "Take Me Home Tonight" sekä useissa televisiosarjoissa, kuten "Muodon vuoksi", "C.S.I.", "Dirty Sexy Money", "Fringe – rajamailla" ja "Arrow".


title: Seth Gabel

text: Seth Gabelin puoliso on vuodesta 2006 ollut lähtien näyttelijä Bryce Dallas Howard. Heillä on vuonna 2007 syntynyt poika ja vuonna 2012 syntynyt tytär. Perhe asuu tällä hetkellä Los Angelesissa.


title: The Trentonian

text: The Trentonian on Trentonissa, New Jerseyssä, Yhdysvalloissa ilmestyvä sanomalehti. Lehden omistaa Journal Register Company, joka julkaisee yli kahtakymmentä päivittäistä sanomalehteä. Lehden levikki arkisin on 54 955 ja sunnuntaisin 43 749 kappaletta.


title: The Trentonian

text: Lehden toimittaja F. Gilman Spencer sai vuonna 1974 Pulitzer-palkinnon.


title: Kalen Kannu

text: Kalen Kannu on Suomen jääkiekkoliiton puheenjohtajan Kalervo Kummolan lahjoittama erikoispalkinto, joka jaetaan vuosittain Jääkiekon SM-liigan palkintogaalassa merkittävistä kiekkoteoista.


title: Aulis Laine

text: Aulis Laine (s. 26. huhtikuuta 1940 Salo) on suomalainen entinen jalkapalloilija.


title: Aulis Laine

text: Laine pelasi välihyökkääjänä. Hänen uransa alkoi Salon Vilppaassa ja 1962 hän siirtyi Åbo IFK:n riveihin. Åbo IFK:ssa Laine vietti kahdeksan kautta, joista neljä Mestaruussarjassa ja neljä 1. divisioonassa. Pääsarjatasolla hän pelasi 88 ottelua, joissa hän teki 32 maalia. Laine voitti Åbo IFK:ssa Suomen Cupin 1965. Hän päätti uransa 2. divisioonassa pelanneessa Salon Vilppaassa.


title: Aulis Laine

text: Laine pelasi vuosina 1963–1968 Suomen maajoukkueessa yhteensä 18 A-maaottelua, joissa hän teki kolme maalia.


title: NPD Group

text: NPD Group, Inc. (aiemmin National Purchase Diary) on vuonna 1967 perustettu maailmanlaajuista markkinatutkimusta harjoittava yhtiö. NPD Groupin tehtäviin kuuluu kulutusta koskevien tutkimustulosten tarjoaminen ja asiakasyritysten ohjeistaminen liiketoimintaan liittyvissä kysymyksissä. Yhtiön toiminta ulottuu muun muassa auto-, viihde-, ohjelmisto- ja ravitsemusaloille.


title: NPD Group

text: NPD Groupin pääkonttori sijaitsee Port Washingtonissa (New York). Yhtiöllä on toimistoja myös Australiassa, Japanissa, Kiinassa, Euroopassa ja muualla Pohjois-Amerikassa.


title: Helena Ahti-Hallberg

text: Helena Ahti-Hallberg (s. 31. tammikuuta 1968 Helsinki) on suomalainen tanssija, tanssinopettaja, yrittäjä ja entinen Sipoon kunnanvaltuutettu. Hänet valittiin Sipoon kunnanvaltuustoon vuonna 2008 kokoomuksen ehdokkaana ja hän toimi sen jäsenenä vuoteen 2011 asti, jolloin anoi vapautusta luottamustehtävästään toiselle paikkakunnalle muuton vuoksi. Hän oli myös Sipoon kunnanhallituksen jäsen. Hän on voittanut kilpailu-urallaan yhdeksän suomenmestaruutta sekä edustanut Suomea MM-, EM- ja PM-kilpailuissa jopa finaalitasolla asti. Latinalaistansseihin erikoistunut Ahti-Hallberg opettaa kilpailevia pareja aloittelijoista Suomen huippupareihin.


title: Helena Ahti-Hallberg

text: Helena Ahti-Hallberg on suorittanut International Dance Teachers Accociation -tutkinnon vuonna 1996, STOL:n diplomitanssinopettajatutkinnon, ISTD:n Member -tutkinnon sekä latinalaistanssien Fellow -tutkinnon arvosanalla "Highly commended".


title: Helena Ahti-Hallberg

text: Suurelle yleisölle Ahti-Hallberg on tullut tunnetuksi MTV3-kanavan esittämän "Tanssii tähtien kanssa" -televisiosarjan kautta, jossa hän oli tanssinopettajana kahdella ensimmäisellä kaudella sekä tuomarina kolmannesta kaudesta lähtien yhdeksättä kautta lukuun ottamatta.


title: Helena Ahti-Hallberg

text: Ahti-Hallberg on ollut vuodesta 1993 lähtien naimisissa Eric Hallbergin kanssa. Parilla on kaksi lasta, Anton ja Emil ja yksi Viola-niminen lapsenlapsi. Ahti-Hallbergin Emil-poika näyttelee MTV3:n saippuasarjassa "Salatut elämät". Hän itsekin esiintyi sarjan kahdessa jaksossa 8. ja 9. syyskuuta 2011 esittäen tanssikilpailun juontajaa. Hän oli mukana Nelonen-kanavan "Selviytyjät Suomi" -tosi-tv-sarjassa vuonna 2018.


title: Hanna Pakarisen diskografia

text: Tämä on Suomen ensimmäisen Idolsin voittaneen ja Suomen vuoden 2007 euroviisuedustaja Hanna Pakarisen diskografia. Listasijoitukset albumeissa viittaavat Suomen viralliseen albumilistaan.


title: Pertsa ja Kilu (kirja)

text: Pertsa ja Kilu on Väinö Riikkilän kirjoittama kirja, joka kuuluu Pertsa ja Kilu -sarjaan. Se on sarjan toinen osa. Kirjan julkaisi WSOY vuonna 1952.


title: Jennifer Sky

text: Jennifer Sky (oik. Jennifer Kathleen Wacha, s. 13. lokakuuta 1976 Jensen Beach, Florida) on yhdysvaltalainen kirjailija, muotisuunnittelija ja entinen näyttelijä ja malli, joka tunnetaan televisiosarjoista "" ja "Cleopatra 2525".


title: Jennifer Sky

text: Hän oli naimisissa laulaja Alex Bandin kanssa vuosina 2004–2008.


title: Jennifer Sky

text: Sky syntyi Jensen Beach'ssa, Floridassa, josta hän muutti vuodeksi Japaniin voitettuaan 14-vuotiaana Seventeen aikakauslehden mallikilpailun. Palattuaan takaisin Sky muutti Miami Beachiin 16-vuotiaana pyrkiäkseen mallinuralle. Hän toimi mallina hetken aikaa esiintyen muun muassa Italiassa, Ranskassa ja Meksikossa ennen palaamistaan Yhdysvaltoihin ja New Yorkiin. 17-vuotiaana Sky palasi takaisin Floridaan opiskelemaan näyttelemistä ja sai heti ensimmäisen roolinsa "The New Mickey Mouse Club’s" sarjasta, jota esitettiin "Emerald Cove" ohjelman yhteydessä. Hän vieraili samalla televisiosarjassa "SeaQuest DSV" ennen kuin muutti takaisin New Yorkiin opiskelemaan lisää näyttelemistä. Muutama vuosi myöhemmin Sky pääsi esiintymään televisiosarjaan "Buffy, vampyyrintappaja", jonka jälkeen hänellä oli pienirooli televisiosarjoissa "General Hospital" ja "". Erityisesti Xenan myötä Sky sai pääroolin televisiosarjasta "Cleopatra 2525" vuosien 2000–2001 ajaksi. Sittemmin hän on vieraillut eri televisiosarjoissa, kuten "CSI", "Fastline", "Siskoni on noita" ja "". Hän joutui lopettamaan näyttelijän työt vakavan sairastumisen myötä vuonna 2007 ja on keskittynyt sittemmin kirjoittamisen ja muotisuunnittelun liiketoimintaan. Sky toimii Vanitas of California yhtiössä yhdessä perustajan Taryn Bandin ja Skyn siskon Katie Wachan kanssa.


title: Piennar

text: Piennar (rinnakkaismuoto pientare) on peltoa ympäröivä maakaistale tai tien ajoradan ja pengerluiskan välinen alue. Yleisemmin piennar on ojan luiskan ja pellon, tien tai muun alueen väliin jäävä tasainen reuna-alue.


title: Piennar

text: Viljelysalueilla piennar tulee valtaojiin rajoittuvilla viljelysalueilla olla vähintään 60 cm leveä ja viereiseen kasvulohkoon kuuluvana enintään 3 metriä. Piennaraluetta ei saa kyntää eikä lannoittaa, ja siinä tulee olla nurmikasvusto. Pientareen tarkoituksena on estää viljelyssä irtoavan maa-aineksen ja käytettävien lannotteiden kulkeutuminen pintavesien mukana vesistöihin.


title: Piennar

text: Tien piennar jaetaan sorapintaiseen tukipientareeseen ja päällystettyyn pientareeseen. Pientareen tarkoituksena on tukea ajorataa, lisätä ajoturvallisuutta ja tien välityskykyä sekä toimia tilapäisenä pysäköimistilana. Pientareen leveys vaihetelee 0,5... 3 metriin.


title: Piennar

text: Vesilaissa ojaan katsotaan kuuluvaksi 60 cm levyinen piennar ojan molemmin puolin. Laeissa yksityisteistä ja yleisistä teistä (Maantielaki) on piennar määritetty kuuluvaksi tiehen sen säilymistä ja käyttämistä varten pysyvästi tarvittavavana alueena.


title: Piennar

text: Tieliikennelaissa pientareella tarjoitetaan ajoradasta reunaviivalla erotettua tien pituussuuntaista osaa. Eli ajoradan ja ojan luiskan reunataitteen välistä aluetta kun tien reunassa ei ole erillistä pyörätietä tai jalkakäytävää. Piennar on varattu kevyen liikenteen käyttöön, kuten jalankulkijoille tai polkupyörille, sekä hitaille ajoneuvoille, kuten mopoille. Piennar voi olla kestopäällystetty tai sorapintainen.


title: Piennar

text: Suomessa autot tai moottoripyörät eivät saa käyttää piennarta ajamiseen, mutta Ruotsissa tämä on sallittua ohitustilanteessa. Moottoritiellä piennarta koskevat eri säännöt kuin tavallisilla teillä. Moottoritien piennar ei ole tarkoitettu käytettäväksi liikkumiseen lainkaan, eikä sinne saa pysähtyä tai pysäköidä, vaan se on varattu yksinomaan hätätarkoituksiin.


Hämeenlinnan venäläinen varuskuntakirkko eli Pyhien Nikolaoksen ja Aleksanteri Nevskin kirkko, rakennettiin 1800-luvun lopussa. Sen peruskivi laskettiin 1898. Kun kellot nostettiin torniin kirkon vihkiäisten yhteydessä vuonna 1900, läsnä oli arkkipiispa Nikolai.


title: Hämeenlinnan venäläinen varuskuntakirkko

text:
Kirkko rakennettiin Pikkutorille, johon sille oli vahvistettu paikka asemakaavassa 1872. Kaupunginvaltuusto pyrki poistamaan sen uudessa kaavassa 1887, mutta muutos huomattiin ja kirkko palautettiin kaavaan. Kirkon rakentamiseen tuli varoja Venäjän valtion sotilasrakennuksien rakentamiseen varatusta
rahastosta. Kirkkoon suhtauduttiin vihamielisesti sotilaiden lähdettyä 1918. Sen tornit kaadettiin ja sisustus purettiin 2.5.1923. Kirkon kellot luovutettiin korvauksetta niitä tarvitseville seurakunnille, jolloin niitä päätyi mm. Sundin kirkkoon sekä Sammaljoen kirkkoon Tyrväälle ja Halkivahan kirkkoon Urjalaan. Hämeenlinnan orodoksien keskuudessa on haluttu palauttaa rakennus osittain kirkolliseen käyttöön. Kirkko muutettiin 1920-luvulla kirjastoksi. Kirkon suurikokoinen alttaritaulu on Museoviraston hallussa.


title: Tsuyoshi Sekito

text: Tsuyoshi Sekito () on japanilainen videopelimusiikin säveltäjä, joka on työskennellyt Konamilla ja sen jälkeen Squarellä vuodesta 1995 lähtien. Sekito on säveltänyt musiikkia esimerkiksi "en", "Brave Fencer Musashiin" ja "Seiken densetsu 4":ään. Hän vastasi myös "" -animaatioelokuvan musiikin sovittamisesta.


title: Tsuyoshi Sekito

text: Säveltämisen ohella Sekito toimii kitaristina vuonna 2003 ensimmäisen abuminsa julkaisseessa The Black Mages -yhtyeessä, joka soittaa rock-versioita "Final Fantasy" -sarjan taistelumusiikista. Hän kuuluu myös "Final Fantasy XI":n uudelleensovitettua musiikkia tuottavaan The Star Onionsiin.


title: Tuusulan venäläinen varuskuntakirkko

text: Tuusulan venäläinen varuskuntakirkko eli Pyhän Nikolaoksen kirkko oli Tuusulan varuskunta-alueella sijainnut ortodoksinen kirkkorakennus. Vuonna 1900 valmistuneen kirkon rakentaminen kuului laajaan venäläistämisohjelmaan. Kirkon suunnitelmat piirsi arkkitehti Šaposnikov. Kirkko sijaitsi mäellä, josta rakennus hallitsi koko Tuusulaa.


title: Tuusulan venäläinen varuskuntakirkko

text: Kirkkoon saatiin paljon lahjoituksia. Muun muassa kelloihin tarvittava metalli saatiin venäläisten upseerien keräämistä ja lahjoittamista tykinhylsyistä.


title: Tuusulan venäläinen varuskuntakirkko

text: Rakennustyöt aloitettiin vuonna 1897. Kenraalikuvernööri Nikolai Bobrikov oli läsnä kirkonkellojen nostotilaisuudessa maaliskuussa 1900, ja kirkko vihittiin lokakuussa 1900. Kirkkoa on pidetty komeimpana tuolloin rakennetuista monista sotilaskirkoista. Kirkossa pidettiin jumalanpalveluksia vuoteen 1922 asti, minkä jälkeen se oli erilaisissa tilapäiskäytöissä, muun muassa varastona. Tornit purettiin jatkosodan aikana, jotta ne eivät loistaisi pimeässä, ja itse rakennus purettiin vuonna 1958.


title: Tuusulan venäläinen varuskuntakirkko

text: Kirkon paikalle pystytettiin muistomerkki vuonna 1961.


title: Reunakiveys

text: Reunakiveys (kansanomaisesti myös "rotvallinreuna, kanttari") on graniitista tai betonista rakennettu matala koroke, joka erottaa jalkakäytävän tai pyörätien ajoradasta. Sitä voidaan käyttää myös erottamaan viheralue kulkutiestä, liikenteenjakajissa tai suojatiesaarekkeissa. Pyörätien ja risteävän kadun yhtymäkohdassa reunakiveys on usein upotettu. Reunakiveys voi olla osa pintavesiviemäröintiä, jolloin siinä on vedenpoistoa varten aukko.


title: Reunakiveys

text: Reunakiveys rakennetaan tyypillisesti vain taajamissa kulkeviin katuihin, sillä maanteillä ajorata rajoittuu yleensä korottamattomaan pientareeseen.


title: Cory Bernardi

text: Cory Bernardi (s. 6. marraskuuta 1969 Adelaide) on australialainen poliitikko ja entinen soutaja. Hän oli nuorena Australian maajoukkueen jäsenenä maailmanmestaruuskilpailuissa. Myöhemmin hänestä tuli liikemies ja talousneuvoja. Vuosina 1998–2000 hän toimi Etelä-Australian liberaalipuolueen johdossa ja vuosina 2005–2006 liberaalipuolueen valtakunnallisena varapuheenjohtajana.


title: Cory Bernardi

text: Bernardi jätti liberaalipuolueen vuonna 2017 ja perusti oman Australian Conservatives -puolueensa. Hän on istunut Australian senaatin jäsenenä vuodesta 2006.


title: Cory Bernardi

text: Soudun maailmanmestaruuskilpailuissa Bernardi kilpaili Bledissä vuonna 1989 perämiehettömässä nelosessa ja sijoittui B-finaalin neljänneksi eli kokonaistuloksissa kymmenenneksi.


title: Beaumont-en-Verdunois

text: Beaumont-en-Verdunois on kunta Meusen departementissa Lorrainen hallintoalueella Ranskassa. Kunta kuuluu Verdunin arrondissementtiin ja Charny-sur-Meusen kantoniin. Kunnassa ei ollut yhtään asukasta vuoden 2007 väestönlaskennassa. Beaumont-en-Verdunoisin pinta-ala on 7,87 neliökilometriä.


title: Beaumont-en-Verdunois

text: Kunnasta on matkaa Louvemont-Côte-du-Poivreen 2,7 kilometriä, Ville-devant-Chaumontiin 4 km, Haumont-près-Samogneuxiin 4,2 km, Ornesiin 4,7 km, Douaumontiin 4,8 km, Bezonvauxiin 4,9 km ja Samogneuxiin 5,1 km.


title: Beaumont-en-Verdunois

text: Kunta tuhoutui 21. helmikuuta–19. joulukuuta 1916 käydyssä ensimmäiseen maailmansotaan kuuluvassa Verdunin taistelussa, eikä sitä koskaan jälleenrakennettu. Samassa taistelussa tuhoutuivat myös läheiset Bezonvauxin, Cumières-le-Mort-Hommen, Fleury-devant-Douaumontin, Haumont-près-Samogneuxin, Louvemont-Côte-du-Poivren, Douaumontin, Ornesin ja Vaux-devant-Damloupin kunnat, joista ainoastaan kolme jälkimmäisinä mainittua ovat nykyisin asutettuja.


title: Beaumont-en-Verdunois

text: Beaumont-en-Verdunoisin väkiluvun kehitys vuodesta 1836 vuoteen 1914 sekä vuodesta 1990 vuoteen 2007:


title: Eve Myles

text: Eve Myles (s. 1978 Ystradgynlais, Wales) on walesilainen näyttelijä.


title: Eve Myles

text: Myles tuli tunnetuksi näytellessään poliisikonstaapeli Gwen Cooperia "Doctor Whon" spin-off-sarjassa "Torchwood". Hän sai roolin esiinnyttyään vuonna 2005 yhdessä "Doctor Whon" jaksossa palvelijattarena, joka kuoli pelastaessaan maailmaa. "Torchwoodin" luoja Russell T. Davies oli niin vaikuttunut Mylesin suorituksesta, että valitsi hänet "Torchwoodin" naispääosaan.


title: Eve Myles

text: Myles kävi Ysgol Maes Y Dderwen -koulua Walesissa. Näyttelijäksi kouluttautumisen jälkeen ja saatuaan humanististen tieteiden kandidaatin näyttelemisestä vuonna 2000 Cardiffissa Myles muutti Lontooseen.


title: Peitto

text: Peitto on yleensä kankaasta tehty vuodevaate, joka toimii suojana ja lämmöneristeenä. Käyttäjä pysyy peiton alla lämpimänä, peitto on näkösuoja, ja se suojaa myös esimerkiksi hyönteisiltä.


title: Peitto

text: Peittoa suojataan lakanalla, joka sijaitsee peiton alla nukkuvan ihmisen ja peiton välissä. Lakana on helppo pestä käytön jäljiltä. Peitossa voi olla myös niin sanottu "pussilakana", jonka sisään peitto asetetaan.


title: Peitto

text: Peitto sisältää lämmöneristettä kuten höyheniä, untuvia tai tekokuituja. Ennen vanhaan 1900-luvun alussa ja 1800-luvulla peiton eristeenä voitiin käyttää jopa heiniä.


title: Peitto

text: Peiton lämmöneristysominaisuudet voidaan kuvata synteettisten kuitujen eristeissä grammamäärillä per neliö. Mitä enemmän eristettä, sen lämpimämmältä peitto tuntuu. Kylmässä ihminen tarvitsee paksumman peiton kuin lämpimässä. Jos peiton lämmöneristys on tarvetta suurempi, ihminen alkaa hikoilla peiton alla.


title: Peitto

text: "Peite" on yleisemminkin eristeenä käytetty suojain. Lämmöneristykseen on olemassa eristeaineita sisältäviä peitteitä. Peite voi olla myös pelkkä näkösuoja.


title: Peitto

text: Tavallinen yhden hengen peitto on 150 cm leveä ja 200 cm pitkä peite. Parivuoteen peite voi olla 200 cm x 200 cm. Parivuoteen peiton on tarkoitus peittää kaksi henkilöä.


title: Peitto

text: Peiton päällä sängyssä voi olla "päiväpeitto" suojaamassa peittoa ja antamassa esteettistä ulkonäköä nukkumatilaan.


title: Peitto

text: Peitto huolletaan tuulettamalla ja ravistamalla se säännöllisesti. Pesun jälkeen höyhen- ja untuvapeitot on paras rumpukuivata.


title: Toynbee

text: Toynbee on brittiläinen suku, jossa on useita historioitsijoita


title: Al-Shabaab

text: Al-Shabaab (, , ) on somalialainen islamistinen liike, joka taistelee Somalian väliaikaishallitusta vastaan. Ryhmittymä aloitti vastarinnan alkuvuodesta 2007 Islamilaisten oikeusistuinten liiton kärsittyä tappion Etiopian tukemalle väliaikaishallitukselle.


title: Al-Shabaab

text: Al-Shabaab syntyi Somaliassa vaikuttaneen Islamilaisten oikeusistuinten liiton raunioille vuonna 2006. Sen perustajana oli Adan Hashi Ayro, joka kouluttautui 1990-luvulla Afganistanissa. Se rekrytoi nuoria miehiä käymään pyhää sotaa islamin vihollisia vastaan ja Somalian suvereniteetin ja kunnian puolesta. Järjestöllä oli tarkat pääsyvaatimukset, joilla varmistettiin, ettei siihen soluttaudu vakoojia. Sillä oli harjoitusleirejä ja harjoitusohjelma, jonka läpäisseet pääsivät etulinjaan taistelemaan hallituksen joukkoja ja etiopialaisia vastaan. Järjestö oli monikansallinen, ja siihen kuului muun muassa parikymmentä Ruotsin kansalaista. Parhaimmin koulutuksessa selviytyneet saivat lisäkoulutusta Eritreassa räjähteiden käytössä. Jäsenet saivat noin 70 Yhdysvaltain dollaria kuukausipalkkaa.


title: Al-Shabaab

text:
Aden Hashi Ayron sai surmansa kotonaan Dhuusamarreebissa 1. toukokuuta 2008 Yhdysvaltain ilmaiskussa.
Al-Shabaab on jatkanut taistelua väliaikaishallitusta vastaan vielä senkin jälkeen kun entinen Islamilaisten oikeusistuinten liiton johtaja Sharif Sheikh Ahmedin valittiin väliaikaishallituksen presidentiksi.


title: Al-Shabaab

text:
Al-Shabaabin johto on saanut vaikutteita wahhabismista ja he ovat tuhonneet suufien moskeijoita, hautamuistomerkkejä, joita wahhabistit pitävät kuvainpalvontana tai vainajien palvontana, sekä siirtomaa-aikaisen kirkon Kismayossa.
Syyskuussa 2009 ramadanin päättyessä al-Shabaab julkaisi 48-minuuttisen videon "Labaik ya Osama", jossa se vannoo uskollisuutta Osama bin Ladenille.


title: Al-Shabaab

text: Yhdysvaltain diplomaattisähkeiden mukaan järjestön johtoon kuuluva Hassaan Husseinin kävi Suomessa, Ruotsissa ja Norjassa keräämässä rahaa ja värväämässä jäseniä vuonna 2009. Hän osallistui göteborgilaisessa Bellevue-moskeijassa järjestettyyn konferenssiin.


title: Al-Shabaab

text: 11. heinäkuuta 2010 Al-Shabaab teki kaksi pommi-iskua Kampalaan Ugandaan jalkapallon MM-finaaliottelun aikana. Pommituksissa kuoli ainakin 70.


title: Al-Shabaab

text: Liike otti vastuun Kenian pääkaupungissa Nairobissa tapahtuneesta Westgate-ostoskeskuksen verilöylystä vuonna 2013, jossa kuoli vähintään 67 henkilöä. Huhtikuussa 2015 Al-Shabaabin asemiehet surmasivat 148 henkilöä Garissan yliopiston iskussa Keniassa.


title: Al-Shabaab

text: Al-Shababin nykyinen johtaja on Ahmed Umar, joka tunnetaan myös nimellä Abu Ubaidah. Joidenkin tutkijoiden mukaan häneltä puuttuu edeltäjänsä Ahmed Abdi Godane karisma. Godane sai surmansa Yhdysvaltojen ilma-iskussa Somaliassa syyskuussa 2014. Eritreaa, Irania, Saudi-Arabiaa, Syyriaa, Qataria ja Jemeniä on kaikkia syytetty järjestön taloudellisesta tukemisesta, mutta useimmat niistä kiistävät syytökset. Järjestön hallitessa Kismayon kaupunkia se teki rahaa hallitsemalla paikallista kauppaa. Tämä tulonlähde tyrehtyi kun Kenian armeijan johtamat joukot vapauttivat Kismayon lokakuussa 2012. Järjestö tekee kuitenkin edelleen kauppaa puuhiilellä ja salakuljettaa sokeria Kenian puolelle.


title: Al-Shabaab

text: Hallitsemillaan alueilla al-Shabab ylläpitää tiukkaa šarialakia. Tähän liittyen se on jakanut rangaistuksia muun muassa musiikin kuuntelusta, elokuvien katselusta, khatin myynnistä, tupakoinnista ja parran ajamisesta. Aviorikoksista syytettyjä on kivitetty ja varkaiden raajoja katkottu. Järjestö on vuoden 2014 aikana menettänyt hallitsemiaan alueita, mutta se hallitsee edelleen suurta osaa Etelä- ja Keski-Somaliasta. Järjestön riveissä uskotaan olevan useita tuhansia taistelijoita.


title: La Mer

text: La Mer ("Meri") on Claude Debussyn vuonna 1905 säveltämä orkesteriteos, joka koostuu kolmesta osasta: "Merellä aamusta keskipäivään", "Aaltojen leikki" ja "Tuulen ja aaltojen vuoropuhelu". Säveltäjä oleskeli paljon meren äärellä, vaikka sanoikin tehneensä koko teoksen alusta loppuun työhuoneessaan. Teos on saanut vaikutteita japanilaisen Hokusain puupiirroksista.


title: Lievestuoreen Kisa

text: Lievestuoreen Kisa on urheiluseura Laukaan Lievestuoreen taajamassa, ja se perustettiin 3. joulukuuta 1927. Lievestuoreen Kisan päälaji on pesäpallo. Seuran muita lajeja ovat jalkapallo, salibandy, lentopallo, boccia ja frisbeegolf. Kisan kuuluisin jäsen on ollut Sylvi Saimo. Hän ei kuitenkaan edustanut Kisaa melonnassa, jossa hän voitti olympiakultaa Helsingissä 1952. Kisan kotikenttä on Lievestuoreen keskuskenttä.


title: Lievestuoreen Kisa

text: Lievestuoreen Kisa toimi kauden 2009 Jyväskylän Kirin farmijoukkueena. Kaudeksi 2011 Lievestuore nousi Ykköspesikseen. Kisa teki Kirin kanssa farmisopimuksen myös kaudeksi 2011.


title: Shiro Amano

text: Shiro Amano (, s. 4. tammikuuta 1976) on japanilainen mangaka ja hahmosuunnittelija. Shiro on vastannut Square Enixin julkaisemien toimintaroolipelien sarjakuvasovituksista, joihin kuuluvat muun muassa "" ja "Kingdom Hearts". Amano on myös kuvittanut "Kingdom Heartsiin" perustuvia romaaneja.


title: Shiro Amano

text: Amano on suunnitellut hahmoja "Itadaki Street" -sarjan peleihin, esimerkkinä "Itadaki Street DS". Hän toimi myös yhtenä kolikkopelin "Lord of Vermilion" taiteilijoista.


title: The Mighty B!

text: The Mighty B! on Erik Wiesen, Cynthia Truen ja Amy Poehlerin luoma yhdysvaltalainen piirrossarja, jota kotimaassaan esittää Nickelodeon. Sen ensimmäinen jakso lähetettiin 26. huhtikuuta 2008. Sarjaa ei ole esitetty Suomessa, mutta se näkyy maksullisella Nickelodeonilla.


title: Karelija (lehti)

text: Karelija (Карелия) oli Petroskoissa vuosina 1938–1940 ilmestynyt karjalankielinen kaunokirjallinen ja yhteiskuntapoliittinen aikakauslehti.


title: Karelija (lehti)

text: Lehden perustamisen taustalla oli vuosien 1937–1938 vaihteessa tapahtunut suomen kielen käytön lakkauttaminen ja yritys luoda venäläiseen kirjaimistoon perustuva yhtenäinen karjalan kirjakieli. Karelijan tavoitteeksi julistettiin karjalankielisen kirjallisuuden kehittäminen. Lehti ilmestyi kerran kuukaudessa 62–124 sivun laajuisena. Neljän ensimmäisen numeron painos oli yli 4 000 kappaletta, mutta myöhemmin levikki laski puolella ja vuoteen 1940 mennessä se oli 1 100 kappaletta. Lehden toimittajia olivat Pjotr Sokolov, Vsevolod Koroljov ja V. Kirillov. Vuonna 1939 toimituskuntaan kuuluivat myös Nikolai Bogdanov, Nikolai Gippijev, Topias Huttari, Fjodor Isakov ja I. Karatšev.


title: Karelija (lehti)

text: Karelija oli etupäässä käännösjulkaisu, mihin oli syynä karjalankielisten kirjoittajien vähyys. Lehdessä ilmestyi mm. Fjodor Isakovin, Kalle Jussilan ja Nikolai Gippijevin alkuperäisiä runoja. Karjalankielistä proosaa edustivat vain runonlaulajilta muistiin merkityt sadut ja tarinat. Venäläisistä klassikoista Karelija julkaisi Aleksandr Puškinia, Ivan Turgenevia, Mihail Saltykov-Štšedriniä ja Anton Tšehovia. Neuvostokirjailijallisuudesta lukijoille tarjottiin Maksim Gorkia, Aleksei Tolstoita, Nikolai Ostrovskia, Dmitri Furmanovia, Mihail Šolohovia, Valentin Katajevia, Gennadi Fišiä ja Mihail Zoštšenkoa sekä Neuvosto-Karjalan venäläisten kirjailijoiden teoksia. Karjalaksi käännettiin myös Maupassantin ja Jack Londonin kertomuksia sekä Andersenin satuja.


title: Karelija (lehti)

text: Lehti lakkautettiin Karjalais-suomalaisen SNT:n perustamisen yhteydessä. Viimeinen numero ilmestyi huhtikuussa 1940. Karjalan kielestä luovuttiin ja tasavallan toiseksi viralliseksi kieleksi tuli jälleen suomi. Karelian tilalla alettiin julkaista suomenkielistä Punalippu-lehteä.


title: Karelija (lehti)

text: Vuosina 1937–1940 Petroskoissa ilmestyi myös Karelija-niminen venäjänkielinen kaunokirjallinen aikakakauskirja.


title: Vieras tulevaisuudesta

text: Vieras tulevaisuudesta ("Sphere") on Michael Crichtonin menestysromaaniin perustuva jännitys- ja tieteiselokuva, joka valmistui vuonna 1998. Sen pääosissa esiintyvät Dustin Hoffman, Sharon Stone sekä Samuel L. Jackson, ja sen ohjauksesta vastaa Barry Levinson.


title: Vieras tulevaisuudesta

text: Tyynen valtameren syvyyksissä ovat Yhdysvaltojen viranomaiset tehneet merkittävän löydön; pohjassa makaa valtava avaruusalus, joka on syöksynyt sinne 300 vuotta sitten. Merenpohjaan lähetetään sukellusvene tukikohdaksi, jossa eliittitutkimusryhmä yrittää selvittää aluksen alkuperän.


title: Kaivuono (vuono)

text: Kaivuono (, ) on vuono Tromssan läänissä, Pohjois-Norjassa. Vuono sijaitsee Kaivuonon kunnan alueella ja on länsipäästä yhteydessä Yykeänvuonoon. Samasta yhtymäkohdasta on myös haara etelämmäksi johtavaan Isoonvuonoon eli Storfjordeniin.


title: Kaivuono (vuono)

text: Vuonon varrella sijaitsevia kyliä ovat mm. Løkvoll, Pirttivaara, Trollvik ja Olderdalen, josta on myös lauttayhteys Yykeän () kunnassa sijaitsevaan Yykeänmuotkaan ().


title: Kaivuono (vuono)

text: Kaivuonon perukan Pirttivaarasta on itäisintä Ruijaa lukuun ottamatta linnuntietä lyhin matka Pohjoiselta jäämereltä Suomeen, Haltille: runsas 27,5 kilometriä.


title: Porkkanakemppi

text: Porkkanakemppi ("Trioza apicalis") on Suomessa porkkanan hankalin hyönteistuholainen. Se on aikuisena noin kolme millimetriä pitkä vihreä tai porkkanankeltainen pitkäsiipinen hyönteinen. Sen etusiivet ovat suuret ja läpikuultavat. Porkkanakempin talvehtineet aikuiset ovat ensin keväällä porkkanankeltaisia, mutta muuttuvat vihreiksi imettyään ravintoa kasveista. Porkkanakempin munat ovat valkoisia sukkulanmallisia ja alle millin mittaisia. Munista kuoriutuvat toukat ovat soikeita, litteitä, keltaisia ja lähes liikkumattomia. Täysikokoisina toukat ovat 1,7–2,1 mm pitkiä. Aikuinen porkkanakemppi talvehtii kuusen oksilla neulasten tyvellä ja saapuu porkkanapelloille usein kesäkuun puolivälissä.


title: Porkkanakemppi

text: Viljelmillä porkkanakempin esiintymisen tarkkailuun käytetään keltaisia liima-ansoja. Porkkanakempin torjuntaan sopivat pyretroidit. Luomupelloilla torjuntaan voidaan käyttää kasvuston alkuvaiheessa harsoja ja myös luonnon pyretriiniä.


title: Porkkanakemppi

text: Porkkanakempin voi sekoittaa koiranputkikemppiin ("Trioza anthrisci"), sillä ne muistuttavat ulkonäöltään toisiaan. Lajit pystyy erottamaan toisistaan lähinnä vain sukupuolielimissä olevien erojen perusteella. Myös muut "Trioza"-suvun lajit ovat vaikeita erottaa varmasti toisistaan.


title: Pinkly Smooth

text: Pinkly Smooth oli Avenged Sevenfold -yhtyeen rumpali The Revin vuonna 2001 perustama sivuprojektiyhtye. Yhtyeessä soitti hänen lisäkseen myös Avenged Sevenfoldin kitaristi Synyster Gates sekä Ballistico-yhtyeessä soittavat Buck Silverspur ja D-rock. Mukana oli lyhyesti myös Avenged Sevenfoldin entinen basisti Justin Meacham pianistina, mutta hän jätti yhtyeen nopeasti. Yhtyeen musiikissa on kuultavissa monia eri piirteitä Queenista sirkusmusiikkiin ja he kutsuvatkin musiikkiaan omalla termillä ”Goblin metal”.


title: Pinkly Smooth

text: Pinkly Smoothilta ilmestyi vain yksi levy, "Unfortunate Snort", vuonna 2002. Tämän jälkeen yhtye jäi tauolle vihjaten kuitenkin, että he saattaisivat jatkaa yhtyeen parissa tulevaisuudessakin. Toiveet paluusta kuitenkin loppuivat kun The Rev löydettiin kuolleena kotoaan 28. joulukuuta 2009.


title: Pekka Savijoki

text: Pekka Savijoki (s. 1952) on suomalainen säveltäjä, saksofonisti ja kapellimestari. Hän on toiminut saksofoninsoiton päätoimisena tuntiopettajana Sibelius-Akatemiassa vuodesta 1982 lähtien.


title: Pekka Savijoki

text: Savijoki aloitti saksofonin opinnot Sibelius-Akatemiassa ja jatkoi Pariisissa. Hän suoritti diplomin Sibelius-Akatemiassa vuonna 1977. Hän on esiintynyt ympäri maailmaa.


title: Tonejoki

text: Tonejoki () on joki Kantōssa, Japanissa. Se on Japanin toiseksi pisin joki Shinanojoen jälkeen. Joen pituus on 322 km ja valuma-alue on 16 840 km², mikä on Japanin suurin. Joen lempinimi on Bandō-Tarō. Bandō on Kanton vanhentunut nimitys ja Tarō on tyypillinen japanilainen vanhimman pojan nimi.


title: Tonejoki

text: Jokea pidetään toisinaan yhtenä japanin kolmesta suurimmasta joesta (kaksi muuta ovat Shikokussa sijaitseva Yoshinojoki ja Kyūshūssa sijaitseva Chikugojoki.


title: Tonejoki

text: Joki saa alkunsa Gunman prefektuurin ja Niigatan prefektuurin välisellä raja-alueella sijaitsevalta Ōminakamivuorelta. Joki virtaa Tyyneen valtamereen Chōshin kaupungin kohdalla. Edojoki haarautuu Tonesta ja virtaa Tokionlahteen.


title: Tonejoki

text: Joki tunnettiin aikoinaan hallitsemattomasta luonnostaan, ja Tonejoen reitti muuttui aina tulvien sattuessa. Joen historiallista uomaa onkin hankala jäljittää.


title: Tonejoki

text: Joki virtaisi aikoinaan Tokionlahteen. Joen nykyinen reitti vakiintui Meiji-kaudella 1600-luvulla, kun Kantōsta tuli Japanin poliittinen keskus ja alueella aloitettiin merkittävät rakennustyöt.


title: Tonejoki

text: Joki oli rautateiden keksimiseen asti merkittävä kulkuväylä. Sitä pitkin kuljetettiin paitsi paikallisia tuotteita kuten soijakastiketta Chōshista, myös Tōhokusta asti.


title: Tonejoki

text: Nykyään joessa on useita patoja, jotka turvaavat Tokion metropolialueen yli 30 miljoonan asukkaan vedensaannin.


title: Zdeněk Blatný

text: Zdeněk Blatný (s. 14. tammikuuta 1981 Brno, Tšekkoslovakia) on tšekkiläinen jääkiekkoilija.


title: Zdeněk Blatný

text: Blatný aloitti jääkiekon kotikaupungissaan Brnossa. Kaudeksi 1998–99 hän siirtyi WHL:ään. Atlanta Thrashers varasi Blatnýn kolmannella kierroksella . Blatný pelasi WHL:ssä kevääseen 2001 asti. Hän pelasi samana vuonna nuorten MM-kisoissa ja voitti MM-kultaa.


title: Zdeněk Blatný

text: Blatný siirtyi kausiksi 2001–2004 Atlanta Thrashersin organisaatioon. Hän debytoi NHL:ssä kaudella 2002–2003. Enimmäkseen Blatný kuitenkin pelasi farmijoukkue Chicago Wolvesissa. Kaudella 2004–2005 hän pelasi jääkiekon SM-liigassa Pelicansin riveissä ja Tšekin Extraligassa HC Znojemští Orlissa.


title: Zdeněk Blatný

text: Syyskuussa 2005 Blatný teki vapaana pelaajana sopimuksen Boston Bruinsin kanssa, mutta hän pelasi enimmäkseen AHL-joukkue Providence Bruinsissa. Hän pääsi mukaan viiteen NHL-peliin. Kesken kauden hänet kaupattiin Tampa Bay Lightningiin, jossa pelasi ainoastaan farmijoukkue Springfield Falconsissa. Blatný pelasi vielä syksyllä 2006 Falconsissa, mutta siirtyi loppukaudeksi Elitserien-seura MODOon tehtyään seuran kanssa sopimuksen tammikuussa 2007. Blatný voitti Ruotsissa Elitserienin mestaruuden.


title: Zdeněk Blatný

text: Kauden 2007–2008 Blatný aloitti Sveitsissä, HC Ambrì-Piottan riveissä, mutta siirtyi loppukaudeksi HC Libereciin, jota edusti myös kaksi seuraavaa kautta. Kauden 2010–2011 Blatný aloitti Saksan 2. Bundesliigassa Hannover Indiansissa, mutta siirtyi pian Slovakian Extraligaan HC Košicen riveihin. Košicessa Blatný ei saanut kunnolla peliaikaa ja loppukauden hän pelasi saman sarjan HK Dukla Trenčínissä. Seuraavaksi kaudeksi Blatný siirtyi Itävallan pääsarjan EC Graz 99ersiin.


title: Hennepinin piirikunta

text: Hennepinin piirikunta () on piirikunta Yhdysvaltain osavaltion Minnesotan keskiosassa. Se on osavaltion suurin piirikunta, ja sen asukasluku oli vuoden 2010 väestönlaskennassa 1 152 425. Yli joka viides minnesotalainen asuu piirikunnassa. Hennenpinin hallinnollinen keskus ja samalla suurin kaupunki on Minneapolis. Piirikunta on saanut nimensä ranskalaisen lähetyssaarnaajan Louis Hennepinin mukaan. Hennenpinin kaupungissa Rogersissa sijaitsee Minnesotan Weberin piste.


title: Biarmosuchia

text: Biarmosuchia (tunnetaan myös nimillä "Eotitanosuchia" ja "Phthinosuchia") on sukupuuttoon kuollut terapsidien alalahko. Siihen kuuluu keskisellä ja myöhäisellä permikaudella eläneitä pieniä ja keskikokoisia lihansyöjiä. Niiden fossiileja on löydetty Venäjältä ja Etelä-Afrikasta.


title: Biarmosuchia

text: Biarmosuchialle ei tunnetä selväpiirteisiä yhdistäviä omia ominaisuuksia, vaan sitä määrittävät tekijät ovat terapsidien primitiivisten piirteiden lisäksi myös jotkin varhaisempien Sphenacodontia-kehityslinjan synapsidien ominaisuudet. Näitä ominaisuuksia ovat muun muassa, se että leukalihaksien kiinnittymiseen liittyvä ohimoaukko on esimerkiksi Biarmosuchialla pienehkö. Lisäksi niiden alaleuka kiinnittyy yläleukaan yksinkertaisella "os quadratum"- ja "os articulare" -luiden välisellä liitoksella. Kulmahampaat ovat suuremmat kuin varhaisemmilla synapsideilla, mutta tätä taemmat hampaat eivät juuri varhaisempien synapsidien vastaavista eronneet.


title: Biarmosuchia

text: Tästä syystä voikin olla ettei Biarmosuchia kokonaisuudessaan ole oikea erillinen terapsidien kehityslinja, vaan että se olisi muiden terapsidien suhteen parafyleettinen, eli muut terapsidien ryhmät olisivat polveutuneet siitä. Jos asia on näin, niin se tarkoittaisi sitä ettei Biarmosuchiaa voisi nykyisin käytetyn kladistisen luokittelun mukaan pitää varsinaisena taksonomisena ryhmänä, sillä osa sen jäsenistä olisi läheisempää sukua muille terapsdeille kuin toisille Biarmosuchian jäsenille.


title: Biarmosuchia

text: Biarmosuchiaan luokitellulle kehityslinjalle Burnetiamorpha ovat tyyppillistä kallon paksuuntunut luu ja siihen liittyvät sarvimaiset ulokkeet.


title: Biarmosuchia

text: Ensimmäisenä löydetyt nykyisin Biarmosuchiaan luokitellut terapsidit luokiteltiin alun perin yhteen heimoon, ”"Ictidorhinidae"” jota pidettiin Gorgonopsian alaryhmänä. Sigogneau-Russell korjasi näiden terapsidien luokittelua vuonna 1989 erottaen ne neljään eri heimoon, jotka olivat: Biarmosuchidae (muun muassa "Biarmosuchus"), Hipposauridae (mm. "Hipposaurus" ja "Lycaenodon"), Ictidorhinidae (mm. "Ictidorhinus", "Lemurosaurus" ja "Rubidgina"), sekä Burnetiidae (mm. "Burnetia", "Proburnetia" ja "Styracocephalus").


title: Biarmosuchia

text: Lisäksi hän otti käyttöön nimityksen "Biarmosuchia" samana vuonna, erottaen nämä heimot Gorgonopsiasta omaksi ryhmäkseen. Nykyisin tätä luokitusta on vielä hieman muutettu uusien tutkimustulosten pohjalta, esimerkiksi osa Sigogneau-Russellin samaan heimoon luokittelemista terapsideista on siirretty pois niiden sukulaisuussuhteiden selvittyä paremmin. "Styracocephalusin" on esimerkiksi havaittu kuuluvan Dinocephaliaan.


title: Biarmosuchia

text: Biarmosuchiaa pidetään yleensä kaikista terapsidien suuremmista alaryhmistä ”primitiivisimpänä” (vielä primitiivisempiä ovat "Tetraceratops" ja "Raranimus"), eli se olisi ensimmäisenä yhteisestä kantamuodosta eronnut useampilajinen terapsidien kehityslinja. Kuitenkin osassa tutkimuksista sen on arvioitu olevan läheistä sukua Gorgonopsialle, sillä Biarmosuchialla ja Gorgonopsialla on havaittu joitakin yhdistäviä kallontakaisen luurangon ominaisuuksia.


title: Biarmosuchia

text:
Rubidge & Sidor (2001):
E. Amson & M. Laurin (2011):
Sidor & Welman (2003):


title: Maila (nimi)

text: Maila on naisen etunimi. Nimi on yksi Maria-nimen monista muunnelmista, ja sen pohjalta on syntynyt myös harvinaisempi muunnos "Maili".


title: Maila (nimi)

text: Mailan ja Mailin nimipäivä on 17. toukokuuta. Vuoden 2009 loppuun mennessä nimi Maila on annettu 5 924 ja nimi Maili noin 910 henkilölle. Molempien nimien kantajista suurin osa on syntynyt vuosien 1920 ja 1960 välisenä aikana.


title: Jan de Bont

text: Jan de Bont (s. 22. lokakuuta 1943 Eindhoven, Alankomaat) on alankomaalainen elokuvaohjaaja, tuottaja ja elokuvaaja.


title: Jan de Bont

text: De Bont aloitti uransa kuvaajana 1960-luvulla. 1970-luvun alussa hän tuli tunnetuksi yhteistyöstään ohjaaja Paul Verhoevenin kanssa kuvattuaan tälle muun muassa elokuvan "Turkkilaisia makeisia" (1973). 1980-luvulla hän siirtyi Hollywoodiin, jossa hän kuvasi muun muassa elokuvat "Die Hard – vain kuolleen ruumiini yli" (1988), "Punaisen lokakuun metsästys" (1990), "Basic Instinct – vaiston varassa" (1992) ja "Tappava ase 3" (1992). Hän teki debyyttinsä ohjaajana vuonna 1994 elokuvalla "Speed – Kuoleman kyydissä". Tuottajana hän on toiminut muun muassa Steven Spielbergin elokuvassa "Minority Report" (2002).


title: Jan de Bont

text: De Bont on ollut neljä kertaa ehdolla Razzie-palkinnon saajaksi.


title: Masayoshi Soken

text: Masayoshi Soken () on japanilainen videopelimusiikin säveltäjä, joka on toiminut nykyisin Square Enixinä tunnetun Squaren työntekijänä vuodesta 2001 lähtien. Ensimmäisenä työnään hän sävelsi baseball-pelin "Nichibeikan Pro Baseball: Final League" musiikin. Sittemmin Soken on säveltänyt musiikkia "Mario Slam Basketballiin" ja "Seiken densetsu 4":ään. "Mario Slam Basketballin" hän sävelsi kokonaan, "Seiken densetsu 4":n taas Kenji Itōn, Ryūichi Sakamoton, Jun'ya Nakanon ja Tsuyoshi Sekiton kanssa. Hän toimi myös äänenmuokkaajana "issa".


title: Therocephalia

text:
Therocephalia on sukupuuttoon kuollut terapsidien alalahko, johon kuuluu permi- ja triaskaudella eläneitä eläimiä. Ne ovat läheistä sukua nisäkkäiden esi-isille kynodonteille. Niiden fossiileja on löydetty Etelä-Afrikasta, Venäjältä, Kiinasta ja Antarktikselta.
Useimmat Therocephalia-lajit olivat lihansyöjiä ja ainakin osa niistä on luultavasti ollut tasalämpöisiä. Viimeiset Therocephalia-alalahkon lajit kuolivat keskitriaskaudella.Muokattu Sidor (2001) ja Huttenlocker (2009) tutkimusten pohjalta:


title: Mourad Bouzidi

text: Mourad Bouzidi (, s. 23. marraskuuta 1984 Haag, Alankomaat) on hollantilais-tunisialainen potku- ja thainyrkkeilijä, joka on otellut myös vapaaottelijana. Hän on entinen thainyrkkeilyn WFCA:n maailmanmestari kahdessa eri painoluokassa, sekä thainyrkkeilyn WKN euroopanmestari.


title: Mourad Bouzidi

text: Bouzidi syntyi Haagissa vuonna 1984 tunisialaisille vanhemmille. Bouzidin äiti on kotoisin Tozeurista ja isä Kasserinesta. Hän aloitti thainyrkkeilyn harjoittelemisen 10-vuotiaana ja kilpailemisen 13-vuotiaana. Bouzidi harjoitteli alku vaiheessa Team Aertsissa, jossa häntä valmensi kolminkertainen K-1 World GP:n mestari Peter Aerts. Sittemmin 2010-luvulla Bouzidi perusti oman salin Team Bouzidi.


title: Mourad Bouzidi

text: Hän voitti ensimmäisen Euroopanmestaruuden DRAKA liiton järjestämänä vuonna 2004 kukistettuaan loppuottelussa Szilard Szecsein tuomariäänin. Bouzidi on myös WFCA liiton kaksinkertainen maailmanmestari, joista viimeisin mestaruus on vuodelta 2005. Kaksi vuotta myöhemmin hän voitti ensimmäisen Hollannin-mestaruuden thainyrkkeilyssä. Mestaruusottelussa hän voitti Henriques Zowan tuomariäänin. Bouzidi pääsi sittemmin ottelemaan W5 Grand Prix'n mestaruudesta, mutta hävisi mestaruuden Pavel Zhuravleville tuomariäänin.


title: Mourad Bouzidi

text: Helmikuussa 2010 Bouzidi otteli It's Showtime raskaansarjan mestaruudesta Badr Haria vastaan. Bouzidi kuitenkin hävisi mestaruuden toisessa erässä tyrmäyksellä.


title: Mourad Bouzidi

text: Bouzidi siirtyi vuonna 2012 ottelemaan Glory-organisaatioon ja kohtasi ensimmäisessä ottelussaan Gökhan Sakin Glory 2 -tapahtumassa. Hän kuitenkin hävisi ottelun päätöksellä. Uuden vuoden aattona Bouzidi osallistui Saitamassa pidettyyn Glory 4 potkunyrkkeilyturnaukseen. Hän kohtasi ensimmäisessä ottelussa entisen ohjaajansa Peter Aertsin, jonka Bouzidi voitti ensimmäisessä erässä teknisellä tyrmäyksellä, Aertsin loukattua kätensä. Bouzidi eteni seuraavalle kierrokselle, jossa hän kuitenkin hävisi Daniel Ghiţălle toisessa erässä loukattuaan kätensä. Bouzidi kohtasi Glory 6 -tapahtumassa Fabiano Cyclonen, jonka hän voitti teknisellä tyrmäyksellä, Cyclonen kulmamiesten päätettyä heittää pyyhe kehään. Se oli samalla Bouzidin toinen voitto Gloryn turnauksissa. Voiton myötä hän eteni puolivälieriin, jossa Bouzidi kohtasi Danyo Ilunga kesäkuussa 2013. Ottelu kesti täydet minuutit, mutta Bouzidi hävisi lopulta yksimielisesti tuomariäänin. Marraskuussa 2013 Bouzidi sai viime hetken kutsun tulla korvaavaksi ottelijaksi Glory 12 -tapahtumaan Saulo Calavaria vastaan. Bouzidi hävisi ottelun heti ensimmäisessä erässä tyrmäyksellä.


title: Mourad Bouzidi

text: 2014 Bouzidi otteli vain kerran Glory 15: Istanbul tapahtumassa, jossa hän kohtasi kevyen raskaansarjan ottelussa Randy Blaken. Bouzidi voitti ottelun tuomariäänin. Vuotta myöhemmin huhtikuussa 2015 Bouzidi otteli toista yhdysvaltalaista Dustin Jacobya vastaan raskaassasarjassa. Glory 20: Dubaissa käyty kamppailu päättyi myös Bouzidin voittoon tuomariäänin. Bouzidi jatkoi voittokulkuaan myös Glory 22 -tapahtumassa, jossa hän voitti Filip Verlindenin tuomariäänin. 2015 joulukuussa Glory 26 -tapahtumassa Bouzidi kohtasi Danyo Ilungan, jolle hän oli aiemmin hävinnyt tuomariäänin vuonna 2013 Glory 9 -tapahtumassa. Tällä kertaa Bouzidi voitti ottelun hajaäänin.


title: Vanuatun jalkapallomaajoukkue

text: Vanuatun jalkapallomaajoukkue edustaa Vanuatua jalkapallo-otteluissa.


title: Vanuatun jalkapallomaajoukkue

text: Kokoonpano 2014


title: Friaça

text: Albino Friaça Cardoso eli Friaça (20. lokakuuta 1924, Porciúncula, Brasilia – 12. tammikuuta 2009, Itaperuna, Brasilia) oli brasilialainen jalkapalloilija. Friaça oli voittamassa Brasilialle hopeaa Brasilian kotikisoissa, jolloin se hävisi loppuottelussa Uruguaylle 2–1. Friaça teki ottelussa maalin.


title: Paris Hiltonin diskografia

text: Seurapiirineito Paris Hilton julkaisi elokuussa 2006 debyyttialbuminsa joka kantaa nimeä "Paris". Ensimmäinen single "Stars Are Blind" julkaistiin digitaalisesti ladattavaksi 5. kesäkuuta 2006 ja CD-singlenä 11. kesäkuuta. Kappaleelle kuvattiin musiikkivideo Malibussa, Kaliforniassa 24. toukokuuta. "Stars Are Blind" pääsi hetkeksi aikaa Music Televisionin "Hot 5 Videos" -listalla ykköseksi. Kappale pääsi myös Billboard Hot 100-listalla sijalle 18, joka oli viikon 26 kolmanneksi korkeimmalla sijalla debytoiva uutuus. Toinen singlejulkaisu "Turn it Up" (15.elokuuta) ei saanut samanlaista suosiota kuin edeltäjänsä. Kolmas single "Nothing in This World" julkaistiin digitaalisesti ladattavaksi 12. syyskuuta 2006. Yhdysvalloissa se ilmestyi kauppoihin 31. lokakuuta 2006 ja muualla 6. marraskuuta 2006. Kappale menestyi Euroopassa kohtalaisesti.


title: Paris Hiltonin diskografia

text: 30. syyskuuta julkaistussa Repo! The Genetic Opera soundtrackilla Paris laulaa kappaleissa "At The Opera Tonight", "Bravi", "Mark It Up", "Can't Get It Up If The Girl's Breathing" ja "Zydrate Anatomy". Soundtrackille on koottu 13 kappaletta elokuvasta, mutta itse elokuvassa Hilton laulaa useammassakin kappaleessa (mm. "Luigi, Pavi, Amber Harass Mag", "Happiness is Not a Warm Scalpel" ja "Who Ordered Pizza?")


title: Paris Hiltonin diskografia

text: Paris Hilton alkoi valmistella toista albumiaan vuonna 2007, minkä jälkeen hänellä on ollut vaikeuksia löytää levy-yhtiötä, jota kautta levyn julkaisisi. Aikaisemmin vuonna 2008 Warner Bros lopetti yhteistyön Hiltonin omistaman Heiress Recordsin kanssa. Paris kertoi Entertainment Weeklylle, että ei ole varma, millä levy-yhtiöllä levynsä julkaisee ja että yrittää selvittää asiaa. Kesän 2009 alussa MTV julkaisi uutisen ja videon, jossa Paris kertoo tulevasta albumista.


title: Paris Hiltonin diskografia

text: Jo kesällä 2007 Hilton kertoi työskentelevänsä uuden albumin kanssa. Vuosien 2008-2009 aikana Parisilta julkaistiin kappaleet "My BFF", jota käytetään Hiltonin tv-sarjan "Paris Hilton's New BFF" tunnusmusiikkina sekä "Paris for President" , joka oli osa Parisin vitsikästä presidentinvaali-kampanjaa syksyllä 2008. Hetkeksi ilmestyneet web-sivut tarjosivat faneille pakettia jonka mukana tuli mahdollisesti tulevalle albumillekin tulevat kappaleet "Paris for President", "Jailhouse Baby" sekä 40 sekunnin pituiset näytteet kappaleista "Crave", "Platinum Blonde" sekä "Girl Tax". Haastatteluissa kesän 2009 Hilton kertoi albumista ja ilmoitti viimeistelevänsä uuden levyn julkaisukuntoon kesän "My Dubai BFF" -kuvausten jälkeen. Syyskuussa 2009 Hilton kertoo, että albumi julkaistaan muutaman kuukauden päästä ja ensimmäinen single on määrä julkaista joulukuussa. Jo vuonna 2008 Hilton luonnehti uutta albumia ""dancehenkiseksi, henkilökohtaisemmaksi ja täysin erilaiseksi, kuin ensilevy Paris"". Odotukset ainakin uudesta levystä ovat korkealla; sen on jopa sanottu räjäyttävän musiikkilistat tuleen. Albumin tuottajia ovat mahdollisesti Hiltonin Twitterissa mainittu Rodney Jerkins sekä edelliseltä levyltä tuttu Scott Storch.


title: La Sûreté Nationale

text: La Sûreté Nationale oli Ranskan salainen poliisi, jonka tilalle tuli Police nationale. Nimensä se sai ranskankielisestä varmuutta ja turvallisuutta tarkoittavasta sanasta. Sûretén ensimmäinen johtajaksi tuli Eugène François Vidocq vuonna 1811. Se perustettiin seuraamaan Napoleonin hallinnon aikana perustettua poliittista poliisia, jota johti Joseph Fouché.


title: La Sûreté Nationale

text: Entinen rikollinen Vidocq toimi aluksi poliisin ilmiantajana ja vakoilijana. Hän menestyi poliisin antamissa tehtävissä niin hyvin, että hänet valittiin vastaperustetun Sureten ensimmäiseksi johtajaksi. Surete kasvoi Vidocqin aikana 28-henkiseksi organisaatioksi, jonka etsivät olivat Vidocqin lailla parannuksen tehneitä rikollisia.


title: Luettelo Suomen entisistä kaupungeista

text: Tämä on luettelo Suomen tasavaltaan sen itsenäisyyden aikana kuuluneilla alueilla sijainneista, Suomen itsenäisyyden aikana tai sitä ennen lakkautetuista kaupungeista. Lisäksi esitetään luettelo muuten kuin kaupungiksi tulon kautta lakkautetuista Suomen kauppaloista.


title: Luettelo Suomen entisistä kaupungeista

text: Kuntaliitosten tai nimenmuutosten yhteydessä tai muuten Suomen itsenäisyyden aikana on lakkautettu seuraavat Suomen kaupungit:Suomen tasavaltaan sen itsenäisyyden aikana kuuluneilla alueilla ovat sijainneet seuraavat ennen Suomen itsenäistymistä lakkautetut kaupungit. Muusta syystä kuin kaupungiksi tulon takia on lakkautettu seuraavat Suomen kauppalat:


title: Turner ja täystuho

text: Turner ja täystuho on Roger Spottiswooden ohjaama elokuva, joka sai ensi-iltansa vuonna 1989. Sen pääosaa esittää Tom Hanks.


title: Turner ja täystuho

text: Scott Turner on poliisietsivä, jonka elämässä kaikki on säännöllistä ja järjestyksessä. Pian hänen elämänsä kääntyy päälaelleen, kun hän erään murhatutkimuksen yhteydessä joutuu adoptoimaan uhrin valtavan koiran, Hoochin, mikä muuttaa hänen arkirutiininsa täysin. Koira sattuu myös olemaan murhan silminnäkijä.


title: Turner ja täystuho

text: "Video-oppaassa" vuodelta 1994 Esko Rautakorpi sanoo elokuvaa kertakäyttötavaraksi ja antaa sille yhden tähden viidestä, mikä vastaa sanallista arviota ”huono”.


title: Paris Hilton’s My New BFF

text: Paris Hilton's BFF on televisiosarja, jossa Paris Hilton etsii itselleen uutta parasta ystävää. Ohjelmaa on esittänyt Suomessa MTV3.


title: Paris Hilton’s My New BFF

text: Sarjan ensimmäisen tuotantokauden tunnusmusiikkina on Hiltonin itse laulama kappale "BFF". Ensimmäisen tuotantokauden voittaja "Brittany" ei osoittautunutkaan luotettavaksi ystäväksi ja siksi Paris lähti etsimään uutta parasta ystävää.


title: Pahtahanhikki

text: Pahtahanhikki eli vuoripahtahanhikki ("Potentilla nivea") pohjoinen ja arktinen ruusukasvi. Suomessa se on harvinainen ja rauhoitettu laji.


title: Pahtahanhikki

text: Monivuotinen ja vahvajuurakkoinen pahtahanhikki kasvaa 5–15 senttimetriä pitkäksi. Varsi on koheneva ja karvainen. Pitkät lehtiruodit ovat pitkä- ja kähäräkarvaisia. Lehtilapa on kolmi- tai harvoin viisisorminen, lehdykät soikean leveähköjä, päältä karvaisia, alta tiheään kähäräkarvaisia. Lehdykät ovat tylppiä ja niissä on laitahampaita 9–13 kappaletta. Kukat ovat vaaleankeltaisia, terälehdet verholehtiä pidempiä. Pahtahanhikki kukkii heinäkuussa.